url: =“SALIAM NUN PAN MILIAM NUN AH” 2013 GZA LUNGDAM KOH NI SERMON: TBC-Y YANGON. Agelh - Khoi Lam Thang - Laibu Saal\nHome > Thuluui/Articles > “SALIAM NUN PAN MILIAM NUN AH” 2013 GZA LUNGDAM KOH NI SERMON: TBC-Y YANGON. Agelh - Khoi Lam Thang\n“SALIAM NUN PAN MILIAM NUN AH” 2013 GZA LUNGDAM KOH NI SERMON: TBC-Y YANGON. Agelh - Khoi Lam Thang\n“SALIAM NUN PAN MILIAM NUN AH”\n2013 GZA LUNGDAM KOH NI SERMON: TBC-Y YANGON\n1Khang 17:16 Tua ciangin Kumpi David tumin Topa’ mai-ah tu a, “Topa Pasian aw, nangmah in hih ciang dong kei nong tunpihna kei kua hi a, ka innkuanpihte bang ahi hiam? 17 Hih a beisa thu pen nangma mitah na neu khat ahi hi, Pasian aw. Nangmah in a hong tung ding hunpi khat sung tang ding na nasempa’ suanle khak tawh kisai thu zong na gen khin a, mailam a khang dingte thu kei nong lak khin hi, Topa Pasian!\nLate 50:23 Biakpiak nadingin lungdam piakna hong paipih mi in kei a hong pahtawi ahi hi. Ka thu a mang mite khempeuh ka honkhia ding hi,” a ci hi.\nTuni hi bang a hunzang thei ding a hong kiseh manin angtang mahmah ing. Tuni GZA pen Zomi khempeuh tungah hong kitangkona tausangpi bangin ka ngaihsun a ka lungdam mahmah hi. Makaite in hun zangin hong she uh ciang zong, “hong kisinsak nuam hitah” ka ci a, ka law nam ahih manin hong ding ing.\nZomite lakah 2005 lai a kipan in “Zomi bup Lungdam koh ni” cih na kivaihawm ngei zo hi. Cope topa hong tun November kha bei hi a, Kumza cin CCJ zong 2010 kum November kha bei in kibawl hi. Tua pan in GZA hong piang a, tu in “Zomite’ Lungdam koh ni” minam bup in a zang thei ihi hi. America-te THANKSGIVING DAY tawh zong kinai sawnsawn lai hi. Tua bang hunpha i ngah laitakin i pu i pate hun laia kipan thungen tangtang, lungdam a ko tangtang ihihna Neino tangthu tawh thu hong pan nuam ing.\nZomite’ Neino tangthu tawh i thu pan nuam ing. A tangthu vekpi hi lo hi. Neino pen Tawpi’ khut sung a tun khit ciangin a tankhia dingin Phucil le Nantal va kuan uh hi. A va tatkhiat khit uh ciang hong ciah lamin tungtun dek khat ah an ne dingin tawlnga uh hi. Tawpi in khua nung theih a, heh mahmah ahih manin Phucil le Nantal hingkhawi lo dingin nungdelh hi. Tua tungtun dek ah va pha ahih manin a ne dingin khuaimu in va lam diaidiai hi. Tua laitakin vantung pan Pasiante in “Miliam gum zaw ding maw saliam gum zaw ding” ci-in kikum uh a, “Saliam in ne le lah ne lawlop, dawn le la lawn lawlop, ka siam ka zai ci kei, Miliam in ne le lah ka siam aw ka zai aw ci, dawn le lah ka siam aw ka zai aw ci, mi liam gum zaw ni” ci in a khensat uh hi. Tua phetin Pasiante’ kiang pan thu hong tunga “Nantal, Nantal na tung a khuaimu” ci hi. Nantal in zong pasian aw za in a cih nopna thei pah ahih manin a namsau dok-in a vat leh Khuaimu a pumlai pan vat tan lian hi. Tua pan in inn ciahsuak uh hi.\nZomite LUNGDAMKOH NI ah i tangthu siksan in “SALIAM NUN PAN MILIAM NUN AH” cih kikum leng ut ing.\nI Lai Siangtho tungtawnin LUNGDAMKOH NUNTAK a nei Israel-te tangthu banah, America-te Zomite tangthu hih tangthu tom thum sutin “Ka siam aw ka zai aw ci-in lungdam a ko Minam” i suah nang, kong hanthawn nuam hi. Ei Khristiante zong tua bang a lungdam thei dingin Lai Siangtho (Ef 5:20, Ph 4:6, Col 3:17, 1Th 5:18, 1Ti 4:4) in hong hilh hi.\nIsrealte in Lungdamkoh biakpiakna thupisak mahmah uh hi. (Lev 7:12, 22:29, 1Ch 16:8, 2Ch 29:31, 33:16, Ps 116:17, Ps 50:14, 92:1, Jer 33:11,). A thupisak mah bangun Pasian tawh kizopna in nei uh a, a nunlui uh phawk-in Pasian khutmate simsim uh hi. Siampi laibu sungah Biakpiakna tuamtuam om a, tuate lak ah Lungdamkoh biakpiakna (Sacrifice of Thanks giving) na om hi. Tua khempeuh ma in a neih uh Paisan pawi (Passover) pen a lungdamkoh biakpiakna ahi hi. Jesuh in tua Paisan pawi thupisak mahmah hi. Nekkhawm pawi zong tua Paisan pawi pan hong mengkhia ahi hi. “Anlum la in, … hai zong la in, lungdam a koh khiat ciangin” kici hi. Izip pan a suahtakna uh mangngilh loin hih bangin lungdam a ko uh ahi hi.\nAbeisa hunte phawk in lungdam a kjh theih nadingin Paisan pawi a bawl uh ciangin khua pua lam ah hampheng lam uh hi. An lim lo pen (silngo sawh loh an) le citui, meh kha tui peuh ne uh hi. “Bang hangin silngo sawh loh an pen citui tawh kimeh a hiam” ci-in , a pate tungah tate kidong sak-in, a pate in Izip pan suahtakna thu le Pasian bawl nalamdangte gen kikkik uh hi. Suut kikkik uh hi. Mang ngilh loh dingin satssuah kikkik uh hi.\nEngland gam-ah Biakna suahtakna a om loh manin a tuam om pawl (separates) 102 in 1620 kum September ni 6 ni-in England gam nusia-in ni 65 sung sawt hi. Nuntak giautauna lianpi kawmkal, khua dam mahmahna lak pan 1621 kumin a masa pen an la uh hi. Tua hun a kipanin Pasian tungah “Lungdam kohni – Thanks giving Day” hong piang hi. 1863 kum ciangin America President Abraham Lincoln in gambup ni thupi ni dingin tangko khia hi. Tua bangin kum sim November kha, a li veina laithai ni pen THANKSGIVING DAY in ciamteh uh hi. Sai-ak sa ne in, innkuan kikaikhawm uh hi. Pasian tungah lungdam ko uh hi. Upna sihpih ngam makai masate’ patkhiat hi a, Pasian lo ngal muan dang nei lo uh ahih manin “In God We Trust” a ci cinten mite ahi uh hi. Samoset, Abnaki leh Squanto\nTuma kum 100 val diak lai-in, gamsate tawh a takhawm Zomite, Jesuh’ lungdamna thu hangin kum 100 sungin leitung mi namdangte nuntak a ciam kha ihi hi. Hihte khempeuh Lungdamna thu hang liuleu ahi hi. Pasian tungah i lungdam hi. 2010 kum Cope Centennial Jubilee khit ciangin “Zomi Lungdam koh ni” ciamteh in kumsim a bawl ciatciat ihi hi.\nZomite pen pu le pate’ teenna khamtung khua le gam a nu siasia minam ihi hi. Gamdang pai tampi i om a, India, Thailand le Malaysia tawn a tungte vive hi pian hi hang. I Exodus na mahmah hi. Minam bup ading bek hi lo, mimal le innkuan ciat in Pasian tungah lungdam koh ding leiba tampi i nei hi. Lungdam a ko siamte Pasian maipha a mute hi pah hi.\nLungdam koh na a pian theih nading thu guipi nih om hi.\n(1) Lungdam koh taak Pasian ahi manin a tungah lungdam ko ni.\nLungdam nading la a phuakphuak Kumpi David in lungngaingai in, “Topa’ mai-ah tu a, “Topa Pasian aw, nangmah in hih ciang dong kei nong tunpihna kei kua hi a, ka innkuanpite bang ahi hiam? 17 Hih a beisa thu pen nangma mitah na neu khat ahi hi, Pasian aw. Nangmah in a hong tung ding hunpi khat sung tang ding na nasempa’ suanlekhak tawh kisai thu zong na gen khin a, mailam a khang dingte thu kei nong lak khin hi, Topa Pasian!” ci hi.\nDavid vantung mi hi lo hi. Cilesa tawh kikop hi a, a picin lohna tam mahmah hi. Tua teng mah phawk kikkik a, Pasian hoihna a lungngaih ciangin “Topa na itna kiciang tan hi leh kei hong ban kei lua siinteh” cici mai hi. “Pasian hoih hi kei adingin, Pasian hoih hi ka innkuan adingin” cici mai hi. Tu ni-in Tedim kampau Zomite i dinmun taktak kimu-in, Pasian mai ah kiniamkhiat dih ni. Lungdam kohna in Pasian a phat taak Pasian ahih lam phawk kikkikna ahi hi. Israelte in na tua cih khin uh hi. Americate in na tua cih uh hi.\n(2) Lungdam koh ding hong ngen Pasian ahih manin Lungdam ko ni.\nI hihna taktak tawh Pasian pahtawi ding hi hang. Late 50: 23 sungah “Biakpiak nadingin lungdam piakna hong paipih mi in kei a hong pahtawi ahi hi. Ka thu a mang mite khempeuh ka honkhia ding hi,” a ci hi. Lungdam koh biakpiakna in Pasian pahtawina sang pen ahi hi. A phatngai Pasian ahi hi. Lungdam koh ding hong na ngak gige Pasian ahi hi.\nI Biak Pasian phat taak bek hi loin, phat ngai mahmah Pasian ahi hi. Zo tangthu sungah Dahpa ton lai in a khuang dol a, a pho leh ni zang in a khuang laksak hi. Tua khuang a lakkik nadingin van khawh dongin tausang lam a, ahih hangin leikha bia kha lo ahih manin tausang kicim hi, cih tangthu i nei hi. I biak Pasian in i phat khak loh manin hong dantat lo hi. Ahih hangin a phat kha, lungdam a ko kha mite tungah a lamdang taktak in thupha pia hi. Late 50: 23 Biakpiak nadingin lungdam piakna hong paipih mi in kei a hong pahtawi ahi hi. Ka thu a mang mite khempeuh ka honkhia ding hi,” a ci hi. Late 91: 14 Itna tawh hong bel ahih manin amah ka honkhia ding a, ka min hong thei ahih manin mun sangna-ah amah ka koih ding hi. America-te thugen siam khat in “Ko America-te pen minam dangte sangin hoih zaw lo hi ung. Ahih hangin hizahta Pasian in America mite thupha hong piakna pen Thanksgiving Day ka neih man uh ahi hi” ci tanghial hi.\nLungdam koh taak ahih manin lungdam i ko a, lung dam i koh ding hong lamen ahih manin lungdam i ko hi. Amah a phat a pahtawi mite tungah amah lungkim a, haksatna pan honkhia lailai hi. Phat taak Pasian ahih zahin phat ding hi hang. Lungdam koh taak Pasian ahih zah in lungdam ko ding hi hang. Pasian pen a hoih pen tawh kilawm hi. A siang pen tawh kilawm hi. A thak pen tawh kilawm hi. A siam pen tawh kilawm hi. Tua bangin i biak manin amah a pahtawi ihi hi.\nPasian tungah tua bang lungsim i neih ciat nakleh, i nuntakna damdamin hong kikhel dinga, Pasian tung bek hi lo, midangte tungah, nu le pate’ tung, makaite’ tung le a zahtak huai mite tungah Lungdam i ko thei ding hi. Hih Zomite’ Lungdam koh ni pen minam vai in i ngaihsut ban ah, mai lam-ah a behbeh in a inn kuankuan in nei leeng, tua bang hun ciangin zunek sanekna in zang loin, nunlui lampi suutkik in Pasian tungah lungdam kohna hun hi sak leeng Pasian in thupha hong pia thuahthuah lai ding hi.\nLungdam a ko siam lote salaam nun hi a, lungdam a ko siamte miliam nun nei ahi hi.\nSaliam nun pan Miliam nun ah\nItem Reviewed: “SALIAM NUN PAN MILIAM NUN AH” 2013 GZA LUNGDAM KOH NI SERMON: TBC-Y YANGON. Agelh - Khoi Lam Thang Description: Rating: 5 Reviewed By: Cinpu Zomi


timestamp: atn

url: =World Zomi Congress - WZC Kalsuan zia tomkim pulaakna (2010). - Laibu Saal\nHome > Piankhiatna > World Zomi Congress - WZC Kalsuan zia tomkim pulaakna (2010).\nWorld Zomi Congress - WZC Kalsuan zia tomkim pulaakna (2010).\nWorld Zomi Congress (WZC) Thu.\nTulai Zozum (World Zomi Congress-WZC) tawh kisai mipi sungah kigenna tuamtuam tawh kisai hilhcianna bawl kik ding hong kisam ahihmanin , theihhuai deuh a kilawm, thu khenkhatte kong pulak nuam hi. Organisation, Party le Company tuamtuam te’n Freequently Ask Questions- FAQs (A kidong thei den) ci in amau kipawlna tawh kisai mipi theihpah huai le dot mun zawdeuh thute a website khong vuah mun tuam khat pia in pulak thei zel ahi hi.\nWZC pen akipan cil kipawlna ahih banah tu a kong pulak ding thute pen mi tuamtuam i et liang dinga www.worldzomicongress.org khong ah koih pah ding in lah sungthu vai zaw deuh ahihmanin Zonet le Tongsan cih bangin eimi nette base in hong kikha khia msa phot ahi hi. WZC pen akipan tung ahih mah bangin mimal vai tak a kong gelh phot ahihi. Mailam ah Official Press Communique cih bang thusuah tuamtuam hong kibawl lai ding ahihi.\n1. Zozum i cih pen bang hiam?\nZozum i cih pen Zogam sung a Chin State vaihawmna lente i office pen nidang in Zozum na kici ahihi. Zomi te’n ei state vaihawmna i neih theihnawnloh nung nangawn in Zozum mah ki cici to lai ahihi. Anunglam ciang in, Zomite kikaikhawmna khat peuhpeuh zong ” Tangpi Pau” in Zozum kici pahpah in tua lak ah Yangon Pansodan a mikim in i theih Zozum pen bang a minthang penpen hong suak cih ding ahihi. Official cih bang ahihlo hangin Zomite phualpi cih theih phial bangin mipi thu le la theinuamte ki kaikhawmna khat nahihi.Zogam kumpi le innpi lah neinawn taktak lo ih hih lam kiphawk ciat hi ding hiven, Zomite kikaikhawmna pen Zozum hong suakto cih ding hong hihi.\n2. WZC pen banghanga Zozum kici hiam?\nWZC cih pen a cil a om hi lo in, i Zomi le Zogam awlmawh mimal khat le khat awlmawh thu hanga ki ban zop tohtoh na tawh holimna hong piangkhia ahihi. Tua holimna pen Zozum holimna cih kimin vawh in, Zozum ci a hong pai toto ahihi. Holimnate ah i nam le gam dinmun tuamtuam ki genkhawm den a, ahizongin gengen niloh teng mah tawh hong muihtum zel ding ki patau ahihmanin, taksa zawdeuh a panlakna khat neih ding hoih ki sa ciat hi. Tua tawh kitonin tup le ngim kician, sep le bawl dan ding kician zong huih bek tawh hilo a , lungsim le agelh( Letter and Spirit) tawh neih ding hoih kisa to ahihi. Zogam vaihawm taktak kuamah kinei tuanlo banah mailam muh theih tan ciang ah zong vaihawm ding kimu nai tuanlo ahih manin, kipawlna pen Zokam in Zozum mah cisuk pah mai ni, ci in ki thukim diamdiam ahihi.\n3. Banghang English a World Zomi Congress kici hiam?\nEipau tawh Zozum cih pen hoih zong kisa ciat in, lungsim zong hongphawng mahmah ahihi. Ahizong in Zozum cih pen English tak in letkhia leng Zo Office cihna hong hi in, Organization min taktak a zat ding alem zaw sawnsawn ding ci in, English a lawhna min hoih khat zon khiat ding kithukim to leuleu ahihi. Tua tawh kiton a ngaihsutna hong omto hi a, min ding in ZNC (LA) cih bang le min dang tuamtuam hong kiluikhia ahihi. ahizong in a tawpna ah zum kah teng ki thutuakna tawh World Zomi Congress - WZC cih ah anial omlo in khensatna ki nei ahihi.\n4. WZC Tup le Ngim bang hiam?\nWZC tup le ngim dingin hun sawtpi thusunna le ngeltel tak a genkhawmna akibawl khit ciangin anuai a teng ding in ki khensat ahihi.\nA. WZC in Zomi Suahtakna ngah nang a sem ding ahihi.\nB. WZC in Zomite Pianken Tanvo ahi Tualvaihawmna le Mihing Tanvote ngah nang in nasem ding ahihi.\nC. WZC in Zomi galtai le dongtuakte donghu ding ahihi.\nD. WZC in Zomi khangto nang le hauh nang in nasem ding a hihi.\nAtung a thu bulpi li teng pen Tup le Ngim (Aims and Objectives) a hihi. Tua tup- le ngim ahat sak le a awi ding in ” Zomi Suahtakna ngahkik zo nang in masuan ciat ni” cih Hanlapi (Slogan and Motto) ding in ki telkhia ahihi.\n5. WZC le ZNC loma a kibang hiam ?\nWZC le ZNC loma kibang ahihi. Ahizong in sep daan kibang thei lo ahihi. Banghang hiam i cih leh WZC pen leitung gam tuamtuam bulphuh a ki bawl khia Main Actor pawlpi khat hi in, Zogam sung a sawkkik ding ngimna tawh kiphuan ahihi. ZNC pen Zogam a kibulphuh hi in, gamsung le leitung support tawh masuan khat ahih manin, malak daan kibang theilo hi lel ahihi.\n6. ZNC( LA) min tawh bang dia ki dinglo ahi hiam?\nHih pen mipi tampi le makai tampite dotna le hanthawnna a kiza tam penpen khat a hihi. Hih thu pen tomkim tak in gen leng, atunga i gensa mah bang in WZC pen leitung bulphuh main actor pawlpi khat ding a kideih ahih man a ZNC (LA) tawh kidinglo phot ahihi. Main Actor i cih pen sep theih sep moh teng subject sit neilo gam le minam a ding kisam a hih nak leh asem thei pawlpi cihna ahihi.\nZNC (LA) cih mun ah a LA tawh kisai hilhcianna kisam ahihi. LA cihna pen Liberated Area cihna hi in, Communist le Veilam te’n aphuah uh ahihi.Kumpi hoihlote dona ah law nuai a akisep theihloh ciang in, law pualam ah paikhia a nasem uh kipan in, gam alak zawh zahzah uh liberated area ( asuakta khawk) ci in min vawh uh ahihi. NLD gamnuai lut pawl zong Karen Khawpi Maneplaw atu’n uh ciang galkap kisin in hiam le hei tawi uh a NLD (L.A) min tawh ding ngei uh ahihi. Ahizong in api uh ASSK in Non Violence Policy paipih ahih ban ah 1995 Maneplaw khawpi galte khutsung ah aki khahsuah khit ciang in, galvan tawinawnlo in NLD(LA) min tawh leitung cialpi hong hah bawl uh ahihi. Tua bang a nasepna ah gamsung a om NLD i policy le programme nungthuap uh ahihi. Main Actor hinawnlo in Presure Group kici ahihi.\nI gennop bulpi ah pen Zomi le Zogam nasepna ah asung le apua pan theihtawp suah a nasep kul ahih manin, Main Actor pi nih kisam cih kimu khia a ZNC (LA) tawh kiding nawnlo Main Actor panmun lading ci in WZC cih kiphuankhia ahihi. Tua banah gamsung ah ZNC min tawh Federal Union belpawlgam nuai a Zomi kitualvaihawmna self-determination i nget pen kawl kumpi in khauhzo salo in hong pianuam nailo ahih manin, suahtakna kisual kik hen la, i ngah ciang Kawlte tawh kipawlkik ding le kipawlloh ding vai pen Second Panglong Conference khong ah ih mipi ten alungulh lai uh leh lah , tua hun ciang in, ki genkhawm kik mai hen , cih ngimna i nei ahihi.\n7. WZC le LZI loma akibang hiam?\nWorld Zomi Congress le Leitungbup Zomi Innkuan- LZI (Zomi Communities Organization) pen loma kibang ahihi. Ahizong in malak daan kibanglo hi lel ahihi. WZC in polical issues pen direct in sem a, LZI pen Innkuan (communities) teng kikhaikhawm ahih tawh kiton in, social issues zang a indiect zaw deuh a pai ahihi. WZC pen political organization hi in, LZI pen communities organization (Civil Society) khat ahihi. Tu hun ciang in gam tampi ah Civil Society te’n zong politics tampi kalsuan pih ta uh ahihi. ahizong in Civil Society i role pen dena i gen L.A tuamtuamte tawh kibang in Pressure Groups ki ci zaw tangpi ahihi.\n8. WZC le ZRO lomaa akibang hiam?\nWZC le ZRO lomaa khat mah ahihi.sep daan kibanglo hi lel ahihi. WZC in Zomite lak ah Kawl ukna nuai a Zomite a genthei pen le naklah pen a muhna nei ahihi, tua ahih tawh kitonin Kawl uk sunga Zomite awlmawh masak huai sa phot hi, panlakna zong Kawl uk Zogam sung ah pankhia masa nuam ahihi.\nZRO in ahih leh Zomibup Innpi i lam zawh siang ma in, i buk pak nangin lobukno khat kisam phot hi hang, ci in muhdaan nei ahih manin, India nuai ah lobuk khat lam masa photahihi.Tup le Ngim tawpna (Ultimate Goal) pen bel WZC le ZRO zong akibang mah ahihi.\n9. WZC pen kuate makaih hiam?\nWZC pen Zomi sunga (adiak in) Pilna neilo le Migenthei khenkhatte makaihna ahihi. tua mah bang in Pilna nei lo le Migenthei atamzaw ahi tangpi tangtate suahtakna bek mah buaipih zo bek ding ahihi. ( Mai lamah zoptoh zel ding)\nBy- ZoKhup, WZC-President\nItem Reviewed: World Zomi Congress - WZC Kalsuan zia tomkim pulaakna (2010). Description: Rating: 5 Reviewed By: Cinpu Zomi


url: =Mihing Hamphatnate Khuavannuai Tangkona (Universal Declaration of Human Rights ) - Laibu Saal\nHome > Zomi leh Human Rights > Mihing Hamphatnate Khuavannuai Tangkona (Universal Declaration of Human Rights )\nMihing Hamphatnate Khuavannuai Tangkona (Universal Declaration of Human Rights )\nMihing Hamphatnate Khuavannuai Tangkona\n(Universal Declaration of Human Rights )\nA tei khia: Tual Khan Suan(Suanpi)\nGam khat leh gam khat sanggam banga kizopna mainawtsak ding kisam hi. UN pawlmite khempeuh in mihing ngah hamphatna bulpite akipan mihing khat in a neih vaang leh manphatna, numei leh pasal in a kibang hamphatna ngah hi cih thu Thubulpi sungah kipsak pha kik uh a, a tangzaizaw suahtakna sungah a buppi-a khantoh nading, nuntak manphazaw tawh nuntak zawh na’ng hanciam hi.\nA tei khia: Tual Khan Suan(Suanpi) in Zomi eLibrary / Laibusaal ading in phalna hong piak ahi hi.\nKipawlna Piankhiatna Thuluui/Articles Zomi leh Human Rights\nItem Reviewed: Mihing Hamphatnate Khuavannuai Tangkona (Universal Declaration of Human Rights ) Description: Rating: 5 Reviewed By: Cinpu Zomi


url: =A MAN TAM ZEN SI - TUNGZANG NEWS\nA MAN TAM ZEN SI\n“God’s Not Death” kici khui (film/movie) pen a kipatna taktak ahih leh “God is Death” cih gelh ding a siapa in sangnaupangte a sawlna pan ahi hi. Philosophy sin ding sangnaupang hong paikhawmte kiangah siapa in philosopher, laphuaksiam, scientist, laibugelh leh mi pil mahmah min 15 a lahkhiatte kibatna sangnaupangte dong hi. A maan lo dawnna tawh sangnaupangte in a dawn uh ciangin siapa Prof. Radisson in hih mite kibatna pen a vekpi un “Pasian om a um lote (Atheists) hi uh,” ci hi.\nPhilosophy sin ding ahih manun a tangpi thu-in mipil tampi, Pasian om a um lote thugelh leh tua mite ngaihsutna sin ding uh hi. Khatveivei Pasian tawh kizom theih ding a, kikupnawina leh Pasian leh a nasepzia, mihingte ading a manphatna, khatvei leh Pasian om lo hi, cih theih phial dingin kialpi, tuikhang, natna tuamtuam, leh siatna tuamtuam leitungah a pianna, tuate hangin Pasian tawh kisai kinialna tampi om thei hi, cih thei ahih manin sangsiapa Prof. Radisson in sangnaupangte kiangah, “God is Death” cih gelh a, anuaiah suai kai dingin sawl hi. Tua bangin gelh le uh Pasian tawh kisai kinialna, kikupna-in hun tampi bei lo dingin um hi.\nSangnaupangte in laidal tungah “God is Death” cih gelh uh a, amaute laka khat Josh Wheaton kici in, ‘Khristian ahih manin hih pen gelh thei lo, gelh nuam lo’ ahihna thu Prof. Radisson kiangah gen hi. Siapa in tua banga a gelh nop kei leh a class ah om lo a, ama khan sungah pai thei ahihna thu hilh a, a lupna kiangah thungen dingin sawl hi. Wheaton pusuak nuam tuan lo hi. Tua leh siapa in “Pasian si lo” cih a hilhcian nading hun thum pia a, a hilhcian zawh kei leh mat khiam ding ahihna thu gen hi.\nTua banga Pasian si lo, cih gencian kul ahih manin lai sim ding tampi om hi. Wheaton ii lawmngaih Kara in tua thei ahih manin amah leh tua a thu gencian ding thu teel dingin Josh kiangah gen hi. Siapa in a ut leh a lungsim kikhel a, “God is Death” cih gelh a, anuaiah suai kai thei dingin hun pia lai hi. Wheaton in Pasian a upna leh a muanna pen a nuntak ngeina bang mawkmawk tawh hong hi thei nawn lo hi. A lawmngaihnu in, “Pasian adingin maw, kei adingin?” cih dotna pia a, siapa in “God is Death’ cih gelh ding maw, kei tawh kinial (debate) ding,” cih thu nih tak teel ding hong om mawk hi. Tuate lakah Josh Wheaton in a lawmnu sangin Pasian nungta taktak ahihna kancian sawm a, Pasian a gupna hanga siapa tawh kinial lau loin tua lampi teel hi.\nHih khui sungah, Wheaton sangkahpih ahi Martin Yip kici, China gama pana USA a sangkah in zong a class sung uah Pasian thu kigenna thu a pa kiangah hilh zel ahih manin, a pa heh a, “tua thute tawh hong hopih nawn ken,” ci liang hi. Martin in a thungaihkhiatte hangin nungtakna thak neih lawh lai hi. Ayisha kici, a pa Muslim hi a, amah piangthakin, a pa’ theihloh kalin Lai Siangtho a phone panin ngai zel hi. Khatvei a nau in mu ahih manin a pa kiangah hilh a, tua nungak Ayisha pen a pa in a inn uh panin hawlkhia hi. Mina, Prof. Radisson zi, Pasian thu a um khat in, Pasian a thusim lo, amah a zahpih a pasal pen a paisan kul hi.\nJosh Wheaton in Pasian si lo ahihna thu nakpi taka a kancianna lamah, bang hangin siapa in Pasian si cih thu gengen hiam? cih hong ngaihsunin, a nung ciang siapa in Pasian a huatna, a langbawlna hang hong mukhia hi. Pasian kisam lo, Pasian thu a gen nuam lo leh Pasian a hua mahmah siapa pen Pasian thu a gum cinten khat, a leitung lawmngaih in a taisan hangin phamawh a sa lo in hong zo hi. Siapa in “Pasian si” cih gelh khia ding a deihna hang pen a neihsa leh a nu hun lo taka a sihna hang hi mawk hi. Tua tak pen Wheaton in mukhia-in, siapa in Pasian nungta hi cih a upna khat hi, cih hong pholak hi. Tua hunah, siapa bek hi loin, sangnaupang, “God is Death” cih a gelh khempeuh in zong “God is not death” ci thei tek uh hi.\nDr. Andrew Spurgeon in khatvei a thugenna ah, “leitung mite muhna-ah guallel/zawh (defeat) a na om leh Pasian lamah a lawhcing na hizaw hi,” a cih ka phawk mahmah hi. Pasian hanga leitung mite muhna-ah zawha om/guallel mite a lawhcing ahih zawkna leh mi ettehtak ahih zawkna uh ka phawk ciauciau ciang, leitung mite muhna a guallel leh zawha omte ka thupingaihsut hi. Pasian hang thuakna leh guallehna pen leitung muhna pan hi lel a, tua bang nuntakna pen Pasian lam pan lawhcinna hizaw hi. Hih a tung a i gen mite pen leitung muhna panin a guallelte ahi uh hi. Graham Stains leh a tate, Pasian hanga mawtaw sungah a kihallupna pen leitung mite etna pan a guallelhna uh hi a, Pasian lam panin tua sanga thupizaw om khol lo ding hi.\nZomite i Khristian nuntakna-ah i lau mahmah khat pen (leitung lungsim pana) ‘taan’ hi kha ding hi. Ahi zongin i etdan khial i hih manin i lamet bang tuan lo zel hi. I pumpi mahmah, i neihsa sum leh pai, i hun, i pilna i siamna, leh a dangdang pen Pasian adingin piakkhiat haksa i sa hi (i vekpi in bel hisam kei!). Pasian biakpiakna hunah kihel man loin lai i sim bangzahta-in phattuam, sum i zonna hangin bangzahin hau i hiam? TV, computer i et, i khoihna hangin bangzah phattuamna ngah i hiam? Lungnopna i zonin bangci ciang lungnopna hong pia hiam? Tuate khempeuh ‘taan’ ngamin Pasian kiang zuan leng, Amah phawk lo-a i simsim, i sepsep, i zonzon sangin phattuamzaw ding hi. I gennop ‘taanna’ tampi pen tuate kheng lam hi lai hi (Pasian in hunpha hong pia ahih manin lungnuam leh suakta taka phat thei i hih manin tuate gen nawn kei phot ni). Tua (leitung muhna pana) ‘taanna” pen Pasian muhna panin gim namtui leh manpha hong hi ding hi.\nHih “God’s Not Death” khui ka etna panin, hih sunga mite thuakna a man tam zen si, ka ci hi. Sum tawh lei ding hi leh, lawmngaihte tawh kikhen dingin bangzah piak a kul tam? Siapa tawh Pasian om leh om lo thu kikup/kinial nading a hangsanna leh kulkalna man bangzah ahi tam? Thu-umlo innkuan sung pan Pasian upna hanga hawlkhiatna dong ciang thuak dingin sum bangzah tawh a kilungkim tam? Pasian um lo hi leh, a it mahmah a pasal (Pasian a um nuam ngiat lo) a paisan nadingin sum tawh a kicial hi leh bangzah piak a kul tam? Rev. Dave leh a lawmpa in a pai nading a paipah theihlohna hang-a a pai theih hun un ciang a si ding siapa tungah lungdamna thu a gen uh a man kituat leh bangzah ahi tam? Hih teng khempeuh Pasian ading leh Pasian thu hang hi kei leh leitung sum leh pai tawh leitheih leh leizawh hi lo phial ding hi.\nPasian na i sepna leh Ama ading a i kalsuannate leh thuaknate a man sum tawh kituat leh “tam zen sin teh!” cih ding i nei hiam? Pasian hanga lungdam hun a om mah bangin i taan hun, i thuak hun om ding hi. Sum tampi om mah leh tuate tawh lei ding a kiphal lo zah donga manpha i sak leh a manpha hunte Pasian adingin zang ciat ni, ciin hih khui tungtawnin i kihanthawn hi.\nDaihna Cabin || 28.8.2014\nETS - ACA\nNote : A movie review cih dan zong hi tuan kei, ka etpakna pana ka ngaihsutna omte ka gelhkhiat hi. Kei' adingin thathak hong guan movie hoih mahmah khat hi. Gelh khelh a om leh maisak ding ngenin kong luikhia hi.


url: =Gilsunga Dawilut tawh kisai :: ZOMI DAILY\nposted on 3 December 2014 at 9:21 am Lomkholna: News, Pautunthang\nKristian biakna ah i melma a lian pen Satan ahi hi. Dawi mihing gilsungah lutin buaina bawl thei hi. Zomite bek thamlo in namdang ten zong mihing sunga dawilut na buaipih peuhmah uh hi. Mihingte tungah siatna khatpeuh a tun ciang in Satan, Dawi leh Sikha nasep ding kisa kha zel hi. Tua pen a tak tak in ci leeng theih tell oh man hi zaw. Natna khenkhat epilepsy, hysteria leh schizophrenia te khawng peuh sunga dawilut in ki ngaihsun thei hi. Tuabang mite dawilut kepin a kikep tak ciangin a lungsim uh siatlawh zawsop thei hi.\nLaisiangtho sungah Dawi in mihingte a buaisak na thu kimu hi. Topa Jesu mah mah in zong mihing sunga dawi om hawlkhia hi. Satan kici kammal pen Hebrew pau ‘adversary’ pana kilasawn hiin melma,gal cihna ahi hi. Pasian melma lian pen in kiciamteh hi. Pasian vantungmite lak pan a lian pen ahi hi. Ahizongin hazatna tawh Pasian do ahihmanin van pan in a nungzuite tawh leiah kikhia hi. Tua pan in Pasian langdo tawntung den hi. Pasian leh Satan kido tawntung cih pen Khristiante upna hi. BC 6 kiim pek in Persian gam kamsang Zarathustra kici Zoroastrian biakna mukhia pa in a laibu ‘Avesta’ ah na gelh khin hi. Tua laibu sungah lei leh van bawlpa “Ahura Mazda’ leh khagilo ‘Ahriman’ te aki lehdo thu uh kigelh hi. A tungin Pasian leh Dawi kido den cih upna pen thuthak khat hi. Ahizongin Judaism thu-upna khat hong hi in tudongin Khristian te’ upna khat hong suakta hi.\nKum zalom 18na hunlai in Europe gamah khantohna nasia takin om hi.Tuahun pen “Age of Enlightment” kici liang hi.Tua hun akipan mihing gilsunga Dawi lut(possession) tawh kisai upna zong hong kidang ta hi. Dawi nasep a kingaihsun pen mi khenkhatin mihing lungsim sub-concious mind hang hi cih upna hong nei uh hi. Lungsimin sunga dawi om danin a ngaihsut man hi kici hi. Tua banah natna epilepsy, hysteria leh schizophrenia veite zong gilsunga dawilut dan in om thei cih kitheikhia hi.Tua manin a kep a khoi dan zong hong kilamdang to zel hi.Christian Theologians tampi ten dawi “devil” pen symbolic dan bekin ngaihsun ta uh hi. Catholic Church lam ten bel Devil a om lam kiptakin um uh hi.Khristian biakna a tamzaw ten zong gilsunga dawi lut pen lungsim ngaihsutna tawh hong piang tawm hi dingin um theilo uh hi. Pawlkhat bang Satan nasepna mah hi dingin ngaihsun uh hi. Tua manin Catholic Church te bangin dawi hawlkhiat dan a nam tuam tuam nei uh hi. Dawi hawlkhiat a siam phadiak siampi te pen “Exorcist” kici hi.Dawi hawlkhiat zia ding zong kum 1614 in Pope Paul V kician takin “Rituale Romanium” laibu sungah gelh hi.Tua pen Pope Leo XIII in puahpha kik hi.\n“Rituale Romanium” sunga kigelh danin gilsunga dawi lut takpi te pen a gimnam leh biakna tawh kisai a launa pan un kithei ci hi. Laisiangtho bang lau cih takin lau uh hi. Tuabang miten amau thei ngeiloh paute siamtakin pau thei uh hi. A uphuai lo zah dongin thahatna nei uh hi. Dawi hawlkhiat siam siam “excorcist” ten dawilut te’ tungah khutnga in, kammal khauh tak leh tuisiangtho khawng banah singlamteh ciamtehna tawh dawi hawlkhiat sawm uh hi.Tuhun ciang bangin mawk hawlkhiat sawm pah lo uh hi. Dawi lutna mihing pen limtakin Psychitrist te tawh endik masa phawt uh hi. Tua ciang Doctor kiangah a om lai mahin a dawi excorcist ten hawlkhia uh hi.Gilsunga Dawi om hawlkhiat ding ciangin pilvan mah mah kuul hi. Mawk maingap ding hi deklo hi. Kum 1997 in Newyork khangno Amy Burney a nu leh a pi in a sunga dawi hawlkhiat sawm in ammonia , cayenne pepper, vinegar leh olive oil gawmin nesak uh hi. Tua khitciang a dawi a paikhiat theih nangin naakpi takina bawl ua leh dawi veinu si ziau hi.\nDawi aki hawlkhiat ciang a kiim naiah om loh ding hoih hi. Dawi a paikhiat ciangin a kiima midangte sungah lut thei hi. Excorcist ten Dawi a hawlkhiat ding ciangun ni 7 bang ann tangin thungen masa phot uh hi. Mawk maingap ding hi lo hi, lauhuai hi. Catholic Church te ciapteh dan in Dawilut a kingaihsun 1000 lakah 14 khawng bek a tak taka dawilut ahi hi. American Director, William Friedkin-in 1973 a ‘The Exorcist’tih film a bawl akipan dawi thu tam tuam kici hi. Germany, Austria leh Switzerland khawngah zong dawilut thang peuh mah hi. Gens amah bangin dawi hawlkhiat ding ciangin pilvan kuul mah mah hi. Jesu nungzui ten nidanglai in naupang sunga dawi hawlkhiat sawmin hawlkhia zolo uh hi. Bang hang hiam cia Jesu kiangah a dot ciangun Jesu in “Na upna uh tawm lua(Matthai 17:19,20)” ci hi. Thungetna lo tawh kihawlkhia zo lo ding cih zong gen hi(Luka 9:29).Upna lamah picin kuul mah mah ding cihna hi.\nPrevious: Ka Pattahsa Kami ten kei hong leh do Pastor Nang Khan Tuang CZCC ah\nNext: Maria le Mazih bang kilamdang, kua thupi zaw ~ Rev. Fr. Damian Dal\nMyanmar “Film Academy Award 2013” pahtawina kipia


url: =Mihingte’ hanciam tantan lamdang kasak pawlkhat :: ZOMI DAILY\nposted on 22 October 2017 at 8:26 am Lomkholna: News, Paukhatsuan\nMihingte’ hanciam tantan lamdang kasak tam simsim hi. Tuate’ lak ah pawlkhat….\n1) Zu nek/dawn\nMi pawlkhat in zukhauhte bang a dawn uh ciang nak mekpek zawzen in hanciam tak dawn tantan uh a, a valh bangciang haksa salua kisa li nena zawzen, a cil siapah buatbuat in tuisiang dawn samsam zawzen uh hi. Tamsim bang dawnlua kha leh luakhia kik in, noptuak hetlo hi. ….. Tuazah hanciam tantan selo in dawn dah lel leh baihzaw, nuam zaw lo aitam?\n2) Gilo –\nGitloh cih khawng a baih hi zenzen lo hi. Athu a gilo nuamte pilzek kul a, khuak sal mahmah kul hi. Thatang suang a gilote hatzek kul a, hangsan zek zong kisam hi. Hamciam tantan mah a kul vive hizel hi…. Migi ziau leh baihzaw lo aitam?\nZuau genna ding in nak ngaihsut mahmah a kul ahi hi. Gensa teng kikai-awk kha leh zuaulam kilang in zumhuai ding ahih ciang, hanciam tak mah a ngaihsutsut a kul ding thu ahi hi…. Zuau kei ziau leh baih zaw ngel ding hi a….\nLimtak geelkhol, ngim khekha khol, kuama’ muhloh/theihloh ding nakpi tak hanciam a kul ding khat mah hizel hi… Guktat/Simtat sese kei leh tuazah a hanciam kullo ding, baih zaw ngel khading hiven..\nAngsung bek ngaihsun tantan, hanciam tak a ham samsam, huai pualpual, muh thadah huai liang a hanciam tantan, lungkham liang a ngaihsun teta kisam ding hi a…. duhhop/huaiham se kei leh tuazah a hanciam, lunggim kul sese lo ding. Baih zaw ngel ding hiven.\nTu-a zah ciphot zel dihni ei.. Pau Khat Suan\nPrevious: 2014 Myanmar Census vaitawh kisai anunung thukizakna\nNext: Singapore ah pasal khatin losan “Firecracker” lawn ahih manin kiman


url: =Plants Vs Zombies Halloween Costume Plants Vs Zombies Peashooter Halloween Costume Marvelous Plants Vs Zombies Halloween Costumes Triple Pea Shooter Buy Plants Vs Zombies Halloween Costume – 1234proxy.info\nplants vs zombies halloween costume plants vs zombies peashooter halloween costume marvelous plants vs zombies halloween costumes triple pea shooter buy plants vs zombies halloween costume.\nplants vs zombies halloween costume ideas,plants vs zombies chomper halloween costume,plants vs zombies garden warfare halloween costumes,plants vs zombies halloween costumes canada,plants vs zombies 2 halloween costumes,buy plants vs zombies halloween costume,plants vs zombies halloween costume,plants vs zombies halloween costume diy,plants vs zombies garden warfare 2 halloween costumes, plants vs zombies halloween costumes pea shooter chomper zombie plants vs zombies halloween costumes pea shooter chomper zombie made with paper mache from boys building books berries, plants vs zombies plants use kernel plants vs seagull zombies plants vs zombies plants use kernel plants vs seagull zombies plants vs zombies guide ancient egypt day plants vs zombies halloween costumes.\nPosted on 09/19/2019 07:40:52 pm Full size plants-vs-zombies-halloween-costume-plants-vs-zombies-peashooter-halloween-costume-marvelous-plants-vs-zombies-halloween-costumes-triple-pea-shooter-buy-plants-vs-zombies-halloween.jpg


url: =Hongnusia Bianca Mang Khan Cing in ZTK ah a laikhaak ngeikhat amah phawkna in hong suaksak kik ung.\n(Zosuan Tuailai Khawmpi ah, Pu Vum Son tanu Bianca Mang Khan Cing in London pan aa veina, lainatna, itna, kinna, lunglenna tawh ong khaak lai ong khaaksawn ing. Zolai in Dr Piang in ong letsak ahihi. Hih lai tegel in ZTK khawmpi ah kisim manlo ahihhang, kizopna neikhin ihihman in, ong kah khempeuh ngahtheih ding in kivaihawm dinghi, Topa'n Thupha ongpiaksak henla, i minam, i gam makaihzo ding ong siamsak tahen. Zosuan Tuailai Khawmpi Nipini nitaak in, Rev. DR. Nang Sawm Piang in Zomi tawh kisai Bianca Mang Khan Cing nasepna mipi tung ah pulaakna tawm neihi. - hkl)


url: =Minam Itna Zawi Man\nMinam ahihkeileh gam khat-a ateengkhawm milip' dinmun suutna-ah bangbang ahitazong-in akhangkhin gamliante' thuluan paizia tuamtuamte-mah lungsimpia thei-a, lungluut bek hilo-in, tua thuluan paiziate mah-tawh I-kalsuan theih mateng minam akhangto ngeilo, ngeiloding ahihi. Gentehna-in, "Ko ka' khuavuah ??? cilel hive-ung, nang-tawh bang kisai., " cihbangte-a kipan adoptive ngiatlohna, sawmlohna, awlmawhlohna cihte-pen minam, tualsung leh kipawlna tuamtuamte' bincipna, kihukcipna leh haicipna ahihi.\nTrue ignorance is not the absence of knowledge, but the refusal to acquire it."\nHih kammal thupi-hi. Zomi ataangpi-pen apillo hilo, akitheihmawhbawl hizaw-a, apil hilo, akipilsak hizaw-hi. Tua kawmkaal-ah "beh, meeltheih, naaihuai, khua, khawk/kuam cbt"-tawh vaai akisaina leh thu akilaakna asiahuai zawkaanlaai ahihi. Asiapenpen-ah, mimal tung-ah kingakna ahihi. Thuguipi, thumaanthutak leh thuluan (theory) peuhmah ki-awlmawhlo, mi-khat athugen, alaaigelh zianeithu/ngaihsuttaak-hiam taklo-hiam, reasonability, objectivity, theoreticality, practicability, feasibility, rationality cbt-a kipan ngaihsut mahmah-in kinei lo-in amimal (thusung mi' zialehtong, mimal kizopna, lungkimna/lungkimlohna cbt) etna-tawh laai kithuk, pau kidawng, cihbang vive kimu-hi.\nZomite ataangpi mimal kizopna tung-ah kinga-a, thumaan leh zawinei thuguipite awlmawh-in akineihloh man-in tuni tanpha biaknalam hitaleh, tualsung kipawlnalam hitaleh minam kipawlna-a kipan kipawlna tuamtuam-ah thupaizia leh thuguiletpi-pen mimal tung-ah kinga-in thu tung-ah kingalo ahihman-in avaangpha kipawlna a-om theilo ahihi. Mimal tung bekbek-ah akingak ziak-in aziakzuui asia-mahmah "makaai uutna" kilawhtaak-hi. Taakcing (qualify) lopi-a makaai uutna-in minam hongluah ciang-in, atung-a pulaaksa mahbang-in mimal muiituum-in kinei pah-a, pawlpi' muiituum/ngiimna bulpi' sang-in pawlmi ahitheizah-in hong panpihding cihlam-ah kikalsuan pah-hi. Ngiimna/Tupna-tawh kizuui-a kalsuanna sang-in mimal khawina-tawh akikalsuan man-in kipawlna-pen kipawlna honghi nawnlo-in, kideidanna hongsuak-hi. Kideidanna pan-in kikhenna hongpiang-a, kideidanna ziak-a kikhenna-pen mimal kithulimlohna gah ahihman-in akikhen pawlte ki-el pah-hi. Ki-el ahihman-in aminpua-a pankhop nading mindeihna peuh-tawh kambek-tawh aki vaaihawmhawm hang-in a-omna ngeisa mah-ah omden lel-hi.\nKa' neulaai-in ka' Pa-in Biakinn hunzatna-ah "gentehna taangthu tomno" hong gen-pen:\n"Mi-nih guunkuang-tawh zin ding-in kipan uhhi. Zaan thapaai guunkuang hotding ahihman-in kiginkholhna-in zu vadawn uhhi. Am philphel-in guunkuang tung-ah hongkahto uh-a, anihtuak-in 'khuavaak ma-in tun sawmni-ei' ci-in naakpi-in hot ziahziah uh-a, haanciam mahmah uhhi. Naak hot mahmah-uh ahihman-in guunkuang-zong kingawk ziahziah, amau-zong thangah mahmah, khua-ul ziat leh vei-ah kaaikeei. Khuavaak ciang-in akiim-uh a-etleh zaan nitaak-a akipatna phual-mah nana-hi mawk-hi. Hoihtak guunkuang aveel-uh ciang-in "guunkuang khihna khau phello-a ahot-hot" ahihlam-uh phawk uh-a, "hoihtak-a aveel masakloh-uh nasa mahmah kawm-in kitawpat kiikding hongsuak-hi." Ka' Pa-in Pasian' thu ahzong ei' thangahna, kingawk ziahziah I-kisakna maanhiam khial-hiam kisittel nading agen ahihi.\nKei' gennop-pen, Zomite khangto kisa mahmahgawp, thupha-zong angah mahmah kisagawppaat, ngam mahmah, gualbaan kisa mahmah, nasia kisa-mahmah saam vehang-in, I' thangahna, hi I' kisaknate, minam-zong it mahmah I' kisaknate, pilgawp-zong I' kisaknate, minei I' kisaknate, zai I' kisaknate-a kipan tulaai minam-sung tuihualpite entek taktakmah lehang azumhuai mahmah, atualniam mahmah, akihhuai mahmah, kiimlehpaam khuadaakloh-vaai mahmah ahihlam kimu thei-hi (minam gensiasia, minam itlo) hongci a-omleh lungdam-hi, banghanghiam cihleh mipihte' haina, tualniamna ameet la-a, mipihte amawk phatphat ka' hihloh naakpi-in angtang-in Pasian' Min ka-phat seemseem-hi. Mihai khat pumphatphat lecin tuami akhansung gualbaan ngeilo dinghi cih Greek lungngaihsiampite' muhna a-um kahihi. Zomite naakpi-in tualniam-a mimal tung-ah kinga timtem uhhi. "Ka' zuihpa' thuguilet banghiam?" cih nangawn theilo-in ami' ziak-in sihpihngam, pumpanpihna, luangkhamngam hontang ki-om-hi.\nHih-pen ataktak-in minam itna hilo-a, mimal angsung ahihi. Ei'n makaai tutphah ngahding ahihkeileh ei' meeltheih, ei' naaihuai, ei' tanau-in panmun ngahding cihna hi-a, thuguiletpi sung-ah bangkiguang cih nangawn kikancian ngeilo-hi. Ka' khua-ah, pute' hunlaai-in papi khat kap-a, anaupa-zong kahpih-hi. A' u-in, "Nang bangcia kapna?" acihleh, "ka' u' hehna keizong heh buangding kahihteh ci-a" ci-in dawng kici-hi. Thupi mahmah-tawh akibat hang-in thupi hetlo khat hi-a, tulaai Zomite tuabang vive hisimsim-hi. A' u a-it ahihleh a' u' kahna mawk kahpih zenzending hilo-in, "Banghang-a kap? Bangcihleng noptuam sakding? Bangci panpih theiding?" ci-in akahna aziak kanding, natna ahihleh anoptuam nading meek kuulmaw, zatui piak/nuh kuulmaw, siampite sap kuulmaw, khasiat ziak ahihleh akhasiatna bangcihleh daaituam theiding, cihte-a kipan aziak zong-a sepsuahna-pen azawi maan itna ahihi.\nMinam itna azawi amaan theih nading-in atung-a akhial zawite zuui nawnlo-in, minam aphatuam sakthei thutheihna, thusinna pan-a pilna tuamtuamte paammaih salo-a minam sung-ah khahkhiatding, mimal' tung-ah kinga lo-a, thuguiletpi kician neihtheih nading, tua thugui-tawh kizuui-a sepsuah siam nading, kaal khat-zong akikhomlo kiimlehpaam' pumphat pakding ciang mapanna tepawl teello-a, hongki mudahphial zong-in thumaanthutak-ah dinkip ngam nading, itna pan-a aluangkhial khialhna pulaakna, khialhna kiphawkna, khialhna man' siamna-a kipan lungsim puakzia mahmah asiangtho asuah nading-a thaguipi ahi eimahmah' mapanna leh kivakna (talent) kitheihna-in minam-pen zawimaan tak-in hong itsak thei dinghi cih kei mimal' muhna ahihi.\nPulaaksa mahbang-in (Zomi bekbel hisaam kei-incin) biakna pawltuam (denomination) min khawng asihpihngam, tua pawltuam khatleh-khat zunko eekko-a kiko, ki-el, kineumuh kiniambawl tuamse cihte-a kipan kipawlna khatpeuh-a ki-elna khempeuh mimal tung-a kingak ziak bekbek ahihi. Tuabang mite-in agentehna-in biakna pawltuam ahihleh ama' pawlpi upna thuguipi taktakte leh ataangthu bulpite atheilotengteng hizawsop laai-hi. Tualsung leh minam kipawlna tuamtuamte-zong tuabangmah vive hi-a, mihing ahihkeileh tua kipawlna "min" peuh-tawh adiang phangphang vive ahihi. Hihte-pen din nading ahilopi-a ding ahihman-in "sehneel tung-a inn kilam" suak-a, apuukding vive ahihi.\nEcclesiastes Laaigelhpa' cihbang-in Leitung-pen Dawimaangpa' Kumpigam ahihziak-hiambel theikhang-in tuhun seemseem ciang-in adiak-in Zomi boruak-ah thumaante kinawlkhiin-a, mizuau khatpen azuaupih ngam, apanpih ngam, asihpih ngam ama' khomkhop-in khang thei-a, phungcing veve lelmawk mah-hi. Thumaanthutak (the Truth) leh thumaanna (righteousness) omlo pipi-mah "thumanna (obedience)" anei ding-in kisawlsawl bilbel laailaai! Pasian-inlah amaanlote amang (obey) ding-a hongsawllah hilo! Lungdam nading, nopsak nading, lawhcin nading-mah cici veve. Ataktak-in, thumaanna omlo-a lawhcinnate, hauhna leh mihauhna-pen vokpi khat khamkhii-tawh akizeem-tawh kisuun-hi. Ecclesiastes Laaigelhpa-in, "Lungdam nading bekbek angaihsunsun mi-pen mihai ahihi. Mipilte-in sihna-tawh kisai ngaihsun-hi (7.4)" acihmah bang-in eileh-ei "ahai" ngiat ding-in kipantah thapaai, tua ziak-in norms and values akici sahkhua nuntaak khuasakzia-a gamtatluheek hoihte kikhangkhaan ngeilo, kibawlpha ngeilo, hoihlam manawh ngeilo pipi-mah "hoihlam amanawh litlit, akhangto keei" bang-in kisehseh laai-hi. Na-hi!\nMimal leh angsung ahi "guunkuang khihna khau" phelkhia lopi-in minam I' it-a, azawi maanlo ahihman-in "minam itna"-pen "namdangte muhdahna"-in kiseh ngiau-hi.\nTua ahih manin Itding, a zawi maan zuuiding; ngaiding, alampi maan tawnding; deihsakding, azia-om tak-a deihsakding! Tuabang ding-in Pasian-in thupha hongpia kimciat tahen!


url: =Siamese, ♥ Pix Maker ♥ - Club Cat Member Profile\n♥ Pix Maker ♥\nHi! My name is ♥ Pix Maker ♥\nI am a Siamese from Racine, WI\nI'm the 13,299th member on CatChannel.com.\nI make pics for peopleCome visit me, ♥ Nina ♥, ♥ Flower ♥ & ♥ Pix Maker ♥.\n12/16/2007 10:43.50 AM


url: =ZBC Hymnal Singing Competition 2018 kibawlding :: ZOMI DAILY\nposted on 7 September 2017 at 12:05 pm Lomkholna: News, StephenMang, Zomi\n– Uniform – ki-en ding hi. (silh bang bang etlawm, ki uniform ding) cihte\n– Performance – a lasak tawh kituak in a gamtang thei hiam cih te\n– Pich – aw sang aw niam zo maw, zolo, aw tung maw, tunglo cihte\n– Diction – lamal lawhzia siang maw, sianglo, hi nemnum maw cih te\n– Rhythm – a lasak i tempo a zo hiam, a lapzo hiam, a nungdelh guai guai hiam cih te\n– Harmony- a ‘aw’ uh a kihual hiam, a zaknop hiam cih te\n– Creativity – a lasakna uh a kipan a mau phuahtawm siamna nei uh hiam cih te\n– Tone- color – aw gingkhia khum maw, khumlo cih te\n– Dynamic – la a niam ciang kisa nawnlo, a san ciang ngaih veva,khawl na dingte ah khawl letletlo, cih te, oih na ding te ah awilo, sak hiau hiau na ding mun, sak zuah zuah na ding munte cih te khempeuh ki-en ding hi.\n– Ladem dingte in a mau arrangement siam dan dan in bawlthei ding hi.\n– Ornamentation aw zepna pen a mau siam bang bang kingah ding a, a hizong in original tune pan pialo ding hi.\n– Key khel thei ding hi.\n– Pianist khat om ding a, a hi zong in a dem ding ten a mau deih pianist sam thei ding hi.\n– A hi zong in music mark kipialo ding hi.\n– A dem ding ten groupmin tawh dem ding hi. Gentehna: Hornbill, Quartet…. cih dan in hi ding hi.\n* Top 10 teng tawh ZBC HYMNAL DVD 2 Volumes kibawl suak pah nuam hi.\nPrevious: A monu thuhilhding, innkuansung susiading in India pan US ah vadelhliang\nNext: Penpen tuunnu ka phuahna thu ~ Stephen Mang


url: =Leitung gambup vannuai Mihingte’ Thuneihnate Tangkokhiatna\nLeitung mihing innkuan khempeuh in pianpih thupitna leh liangko kikim a thuneihnate aneih uh ciaptehsakna in mi khempeuh ii suahtakna, diktatna leh leitung ah kilemna ii abulpi ahihmah bang in,\nMihing thuneihnate thulimsim saklo-in simmawhbawl sakna hangin mite lungsimtawng sukha in thangpaihna tawh ngongtatna piangsak ahih manin, suakta takin thu gentheihna ding, upna leh kimuanna neih theih nading, lauthawnna leh giautauna omlo a nuntak theihna apiangsak leitung khat hong suah zawh nading in mikim ii lunggulh pen hi ci-in kipulak khiata ahihmah bang in,\nMi khatpeuh in bangmah thukhuallo a, gitlohna leh zawhthawhbawlna tawh ki-ukna a deihloh manin atawpkhakna ah thauvui thautang tawh lehdona apian loh nading in upadi khutletna tawh hut zawh ding akisam ahihmah bang in,\nGam khat leh khat kilawmtatna leh ki-itna khantoh semsem nading akisam ahihmah bang in,\nLeitung gambup Kipawlna ah a lut mipite in mihingte’ thuneihna abulpite ahizong in, mihingte thupitna leh manphatna ahizong in, pasal leh numei liangko kikim a thuneihna thupi lak in Kithukimnalai sungah akipsak khit ban-ah tangpi nuntakna manawt zawh nading leh suakta zawtham a nuntakzia khaisan zawh nading thupi kisa ahihmah bang in,\nLeitung Kipawlna gamte in Leitung gambup Kipawlna tawh mapang khawm in leitung gambup vannuai mihingte thuneihna leh suahtakna bulphuh kawm in lapsang zawh nading thupi lak-in sepzawh nading kiciamsa ciat ahihmah bang in,\nHih kiciamna tangtunsak zawh nading in hih thuneihna leh suahtakna teltheih leh laksiam ciatna in athupi pen ahihman in,\nTu in Leitung Kipawlna Khawmpi in hih Khuavannuai Mihingte Thuneihna Tangkona ah\nmikhempeuh in kipawlna kim in lungsimtawng ciat-ah guang in leitung gam khempeuh ah tua thuneihna leh suahtaknate thupilak zahtak tekin, thu kihilhsawnna tawh hanciam ciatni cih ahizong in, leitungbup a kipawl gamte ah amau gam ciat ah a uk thuneite i ukna gamsungah om tangpi tangtate kiangah tua thute a tangzaitak leh lawhcing takin sangin zuihciat nading in hanciam ciatni ci-in deihsakna tawh akipawl gam khempeuh tungah hih khuavannuai thu tangkona pen gamkip leh mikim in akibanga zatciat theih nadingin tu-in hong tangko khia ahi hi.\nMikim in Mihingte thuneihna leh suahtakna ah hih Thupulakkhiatna sung ah a om bangin thunei thei kim ciat hi. Minam hang, ci leh sa hang, numei pasal hang, kampau hang, biakna hang, gam ki-ukna thu paizia leh lungsim puakzia hang, gam mi ahihkeileh pianna puahna hang, neih leh lam hang, beh leh phung hang leh adang nuntakzia hang ahizong in kideidanna om sak loh ding hi. Tuaban-ah agam uh ki-ukna dan hang, thukhenzia hang, leitung gamte lak ah aniam asanna bulphuhna hang,a gam uh in ukna aana neihna ah asuakta gam hihna hang, midangte ukna hang, amau leh amau ki-uk khalo gam hihna hangin ahihkeileh adang paulam in kideidanna om sak lo ding hi.\nMikim in nuntak na ah, zalen suahtakna leh bittak in lungmuan theihna ding nei thei ciat hi.\nAkuamahpeuh sila saltang ahihkeileh sawltak ding in omsak lo-in, sal leh sal kizuakna namkimte kikham hi.\nAkuamahpeuh bawlsiatna leh khelbawl a, mihing dan ahilo vangkiamsak zah dong a kibawlna leh dan kipiaknate kizanglo hi.\nMikim in upadi vai khempeuh ah mihing khat hihna bang a theihpihna nei ciat hi.\nMikhempeuh in upadi vai ah akikim ban uah, upadi in huamkim in hutna ah kideidan selo ding hi. Hih tangko thukimna sungah a om thute deidan a palsatna leh deidan sak thei hasuannate a omloh nading in upadi in humbit ding hi.\nGam ki-ukna thubullet sung leh adang upadi khatpeuh sungah akikoihsa mikim thuneihna bulpite apalsatna hangin apiang supna baina athuakte in a gam sung uah aana nei thukhen zumpi in acingtak phatuam sakna pia ding hi.\nAkuamahpeuh athu omlopi in kimat kihen mawkmawkna leh gamsung pan hawlkhiat thuak sak mawkmawk cih om theilo ding hi.\nMikim in thuneihna, vaipuakte sepna leh khialhna hanga thubawlna a thuak khakna ah thu khensatna ding a kisap ciangin mimai enlo a, a diktat leh aana nei thukhen zum ah mipite mai-ah thusitna nei in thu kikhensat sak ding hi.\n1. Mipi mai-ah upadi om bangin thu kisit in mawhtatak hi cih akiciat masiah amah leh amah kihut theihna akim in nei ahihman in akuamah peuh mawhneilo in kingaihsun phot ding hi\n2. Mi khat peuh agam uh upadi leh leitung gamte upadi tawh ahizong in mawhsak huailo thu ahihkei nakleh thulimsim saklo a thukhensat sak mawkmawk cih om theilo ding hi. Amawh leh zong tua thu apian hun laitak a om zah danpiakna ding sang a kilawmlo leh a gikzaw in dan pialo ding hi.\nAkuamahpeuh ii aituam vai, a innkuanpih vai, a inn a lo vai leh laikhak kizopna vaite ah ut thu mawkmawk tawh a thu omlopi in kinawngkai sak loding hi. Ama minsiat puamsiat nading in zong kibuluh thei mawkmawk lo hi.\nTua bang a kinawngkai sakna leh kibuluhnate upadi tawh kikhaam ding hi.\n1. Mikim in amau gamsung ah utna mun peuhpeuh ah lal thei, teeng thei hi.\n2. Mikim in ama gam leh gam khat pepeuh pan lal khia thei, a gam uh zuankik thei hi.\n1. Mikim in genthei bawlsiatna a thuakkhak loh nading in gam dang khat peuhpeuh ah sutpom thei hi.\n2. Gam-ukna vaihang tawh ahilo thu leh leitung gambup kipawlna i ngimna leh thubulphuhte palsatna tawh a piang thute ah atung a thuneihnate kizang khalo ding hi.\n1. Mikhempeuh in gam khat teitei ii gammi khat suah theihna nei hi.\n2. Akua peuhmah a gammi suahna leh a gammi suahna kheltheihna thu kinial theilo ding hi.\n1. Akum cingsa pasalte leh numeite in a minam hang, a gammi hihna hang, ahihkeileh biakna hang tawh ciangtan paulap zong selo-in kiteeng thei, inn leh lo suang thei hi Kitenna, kiten hun sung leh kikhen kibalna thu ah zong akikim in thuneihna nei uhi.\n2. Kiten a sawm tegel ii utna leh lungkimna bek mah tawh kiteeng ding uhi.\n3. Innkuan in mihingte nuntak khuasakna ah abulpi pen hi a, a khua a tui leh kumpite ii hutna leh venna ngah ding hi.\nMikim in a mimal in ahizong in midangte tawh kipawl in ahizong in neih leh lam nei thei hi.\n1. Kuama neihsa kisutkhia mawkmawk theilo hi.\nMikim in suakta takin thu ngaihsun thei, lungngai thei, suaktatak a upna leh biakna nei thei hi. Hih thuneihna ah ama biakna, upna leh a suahtakna ah a ut bangbang in kheel thei hi Amah guak ahihkeileh veeng leh paam, innsak innnkhang tawh kipawl in mipi mai ah aituam in ama biakna leh upna bangin suakta tak in pulak thei, genkhia thei, hilh thei, zui thei, bia thei leh zang thei hi.\nMikim in suakta takin lungsim geel a ngaihsutna leh thugen khiat theihna nei hi.Tua thuneihna sungah kuamah kinawngkaisak lo-in upmawh sansat theihna ah a gam a lei kikhen lo-in thu leh la, kan thei, sang thei, puaksawn thei hi.\n1. Mikim in lungmuang suakta takin kituahkhawm thei leh kipawlkhawm thei hi.\n2. Akuamah peuh kipawlna khat ah lut dingin hahtang in kisawl theilo hi.\n1. Mikhempeuh in amau gam kumpi sungah tangtak in amah tektek in ahihkeileh zong ama teel taangmi khat peuhpeuh tung tawn in kizom thei hi.\n2. Mikim in amau gam kumpina sepna ah akibang in lut theihna nei hi.\n3. Mipi’ deihna in kumpite aana neihna abulpi hi. Tua mipi deihna pen ahun hun a kiteelna tatak tawh kilangsak ding hi. Kiteelna ah zong mikim in akilanglo in me pia sak ahihkeileh tua tawh akibang leh suakta lungkim tak in me pia ding hi.\nMikim in khua leh tui khat a teen khopna sungah kihel ahihmah bangin khua leh tui humbit muanhuaina a neih khit banah a gam i hanciamna ahizong in, leitung gamte panpihna tawh ahizong in, a gam i neih leh lam leh kilamzia tawh kizawitawn in a ma vaang neihna leh gamtat luheek zia suaktatak in a khantoh nading in omloh pelmawh akisam ahi neihna, mipi omdan leh ngeina lam thuneihnate avek in zeek thei hi.\n1. Mikim in na sep ciat theihna, nasep ding deihteel theihna, akilawm akituak leh anopci nasepna mun ngahna leh nasep neilo ahih khakloh nading in humbitna nei hi.\n2. Mikim in kideidanna omlo in akibang nasepna ah a thaman kikim ding hi.\n3. Na a sem khempeuh in amah leh a innkuanpihte aading in mihing khat ii vangneihna tawh kituak in neek leh dawn a cingtakzo sak sep thaman a kilawm zah in a ngah theih ban-ah a kisamlaite ah zong mite panpihna ngah thei lai hi.\n4. Mikim in ama ngah dingte a vaan ding in nasemte kipawl khopna neihna ah kihel in kizom ding hi\nMikim in a kilawm zah tawh kituak in a nai ciangtan zah nasep sep hun a neih theih ciat ban-ah a hun hun in khasum tawh awl hun leh tawlngak hun zong nei thei hi.\n1. Mikim in amah leh a innkuan pihte tawh cidam lungnuam a nuntak nopsak theih nading, annek tuidawn, silh leh teen, inn leh lo, zatui zaha tawh kikep nading leh khat leh khat kilunghimawhna tawh nuntak nuam khat ngah thei hi. Tua ban-ah ama’ ut thu a hilo in nasep a neih loh ciang, a cidam loh ciang, a hat nawnloh ciang, a meigon ciang, teek leh guai hun ciang ahihkeileh amah leh amah akikepzawh nawnloh ciang, anneek tuidawn a giautau ciangin zong kitasam tuan hetlo in a lungmuan theih ding kul hi.\n2. Nauneih nupi hun leh naupangte in kep leh khoi akisap phat laitak hun in huh ding kisam phadiak hi. Ngeina bang a kiteen kigiahna pan ahizong in, kitenna omlopi in ahizong in a piang naupang khempeuh in mite’ don leh kepna ngah ding hi.\n1. Mikim in pilsinna nei thei ding hi. Pilsinna ah atawm pen in laisin ding patcilna leh abulpi lam-ah akhawnkhong in sin thei hi. Patcilna primary sang ciang peuhmah pello a mikim in pilna kisinsak ding hi. Siamsil sinna leh nuntak kivaakna ding pilsinna pen a ut peuh in sin in, a tansang lam pilsinna ahihleh apilna uh tawh kizui in sin thei kim ding hi.\n2. Pilsinna in mihingte omzia a huamkim in a khangtosak ahih ban-ah mihingte thuneihnate leh suahtakna bulpite thupilaak in thapiak sawn nading ahi hi. Pilsinna in gam khempeuh ah, minam phung leh tang ahihkeileh biakna pawlte ah khat leh khat kitheihsiamna, kithuak siamna leh ki-it kingaihna a piangsak hi ding hi.Tua ban-ah kilemna leh daihna a om tawntung zawh nading in leitung gambup kipawlna in a vaihawmna ah zong panpih thapiakna hiding hi.\n3. Nu leh Pa te’n atate un bang pilsinna lam sinsak huai hiam cih a teelsak masa thei ahi uhi.\n1. Mikim in amau khua leh tui ciat ah a zat ngeinate ah nuamtak in bual in, lasak leh laamna ah nuamsa in, natethu pilsinna lam ah zong a mainawtna leh a hamphat lawhna teng a tangkha thei hiding hi.\n2. Mikim in natethu pilna pan hitaleh, lailam nasep pilna pan hitaleh, lasak leh laam siamna pan hitaleh, amah tektek ii pilna leh siamna tawh a sepkhiatna leh a matutpihna hangin min neihna leh met ngahnate tang thei hi.\nMikim in hih tangkona laipi sungah kihel thuneihna leh suahtaknate a tangtun sak nading in amau sung leh leitung dong in thupiak sawlna ah lawhcing sak ding hi.\n1. Mikim in ama pianzia noptak leh a picing sak thei pen ahi ama omna khua leh tui tungah vaipuakna tavuan a nei hi.\n2. Ama thuneihna leh suahtakna thute a zat ciangin mikim in midangte thuneihna zong theihsak a, thukhualna tawh ahizong in, democracy nuntak paizia a zang khuasakna munte ah gamtat hoih nading, mipite paidan siamna leh phattuam nading a piangsak zo ahih nading in upadi tawh akiphalzah ciang bek zang ding hi.\n3. Tua akilawmzah phalna leh suahtaknate pen Gam khempeuh Kipawlna ii ngimna leh thubullette tawh kilehbulh in zang ngeilo ding hi.\nHih thutangkona sungah akihel thuneihna leh suahtakna a siat theih nading ngimna tawh gam khat ading in hitaleh, mi pawlkhat ading in hitaleh, milip ading in hitaleh, kihel in sem thei lel hi ci-in deihkaih in khia theilo ding hi.\nIt belongs to the Sino-Tibetan family, Tibeto-Burman group and is spoken by 344,100 people, chiefly in Myanmar and India.


url: =【TEO KHUN HENG DEVELOPMENT TRADING】 | WiSE BIZ\n【TEO KHUN HENG DEVELOPMENT TRADING】\nจำหน่ายซีล โอริง ตลับลูกปืน ที่ใช้ในอุตสาหกรรมต่างๆ\n265-267 Rama 4 Road, Rong Mueang, Pathumwan, Bangkok 10330\n※ Please note that this inquiry will be sent to 【TEO KHUN HENG DEVELOPMENT TRADING】 via Weekly WiSE. Please contact 【TEO KHUN HENG DEVELOPMENT TRADING】 directly in case you would not like to share the content of inquiry with Weekly WiSE.\nContact 【TEO KHUN HENG DEVELOPMENT TRADING】


url: =Ka Phawkphawk Thu Khat ~ Pu Thangboi :: ZOMI DAILY\nKa Phawkphawk Thu Khat ~ Pu Thangboi\nposted on 26 December 2021 at 10:35 pm Lomkholna: News, Politics, Thangboi\n2000-2004 kum sung India gam Bangalore khuapi ah LST sang kakah lai in H.T Sang Liana kici khat minthang khe mahmah hi. Amah pen palik lam ah alianpen hi a Mizo kampau khat ahi hi. Thuman in citak ngiat ahih man in kizahtak in minthang vangvang hi. Azi in azum mawtaw ama’ phalna omlo pi in nazang kha ahih man in mansak ziau hi. Tua dan a thuman citak mi khat hi\nKhat vei ka classmate Kachin te khat khuasung a Brigade Road ah sumbukpi khat ah avak laitak avan khat uh nawk kha ahih man in Rs 500 na liausak hiau uh hi. Tua lai in Rs 500 pen tam mahmah hi. Ong tun teh na salua mahmah in ong thuum ngaungau a kasum ong ngetkiksak in cimawk hi. Kei zong paipih vingveng in asaineipa’ kiang ah “Asum piakik zaw ding na hiam Sangliana tawh kimu nuamzaw na hiam” ci’n kasalh leelaa leh asum piakik khiankhian bilbel hi\nTua zah a vang neikhat hi. Amah pen BJP party pan kitelna ah dem in telcing hiau hi. BJP party ah alut lam akitheih ciang in mi tampi in mawhsak hi. Akimawhsakna ahang pen BJP in Christian te leh minam neute hong simmawh hi ci’n ki ngaihsun ahih man hi.\nKitelna ah alutma deuh in kasang vuah hong Pai in thu hong genna ah: “BJP party sung kalut teh ka upmawh ana bang hetlo na tam mahmah ei. Mithat misualte a ka ngaihsut ngei hiven amakaite bang uh mi athat gen thadah miksi nangawn athat ngamlote nahi mawk uh” ci hi.\nTulai thupiang tuamtuamte in hihpa’ thugen Hong phawksak mahmah hi. Na khatpeuh ih gal ngaihsut nabang hetlo mah hi. Mikang te’n “Don’t Judge A Book By Its Cover” acih uh tawh kibang kasa hi.\nMihingte in ihgupte’ thu ki hoihgen nuam in ih muhdahte’ thu ka siatgen nuam deuh hi. Lungdambawl tawh kituak in Pasian’ itna in Hong tuamkim henla tua itna ih nuntakna sung pan luangkhia ziahziah ta hen. (Facebook ki enthei mengmeng lo hi. Ong kidawk laitak Kong gelh samsam hi) Shalom to you all. Lungdam, Mung Laan Thang (Tonzang, Zogam)\nPrevious: Akikhen theilo, Sisan kibang Zomi te mailam ding lunggulhna\nNext: Christmas i cih bang taktak ahi hiam? ~ Rev. Zam Khat Kham


url: =MyRC Card aki bawlmasa pawl ki ngah taktakta :: ZOMI DAILY\nposted on 2 August 2018 at 12:45 am Lomkholna: Malaysia, News, Zomi\nJune 12, 2018 ni in FRO pan a kibawl MYRC Card kingah ta hi. Tuni August 01.2018 ni-in June 12, 2018 ni lai-in FRO pan MYRC a kibawl masa pawl kingah ta hi. Phone number alaih I om leh hong ki contact thei Lo ding ahih teh MYRC office ngiat ah va pai in, na lak uh kul ding hi. June kha sungah a kibawl khempeuh zong Kumpi in approved khin ta ahih manin asawt lo in kingah pah ding hi. Na phone uh na check zel un.\nFRO Office ah FRO Card Update Bawl Ding\nAugust kha bei teh min list ap ta ka hih manun, August kha bei ma in, FRO member card update bawl gaih ding ahi hi. UN card bek nei in, FRO bawl lo na hih leh UNHCR in 2019 December 31 teh na UN Card hong laksak tak ciangin MYRC Card abawl nuam veve ding na hih leh tu kha August bei ma in update na bawl kul hamtang hi. Update ahih kei leh athak na bawl kei lehUNHCR in na UN card hong laksak tak teh MYRC na bawl thei nawn kei ding hi. “UN card nei lel ing e, community card kisam keng” a ci atam hangin, ahun tun teh MYRC card adeih veve ding ihih leh update Ahkl athak bawl hamtang ding hi.\nHong Tung Ding August 7, 2018 Ni Teh FPM-FRO MYRC CARD Kibawlkik Ding\nAugust 07,2018(Tuesday) zinglam 9:00 am hun ah FRO member pawl aadingin MYRC Card bawlkik theih nadingin appointment ngahkik hi hang. Online panin min piak kingah lo a, adeihte in FPM-FRO office ah FORM va phi kholh ding ahi hi. Form phi khinsa pawl pen kithuzak nadingin atuam in hong call ding hi ung. Facebook zong a muangpah hi ung. I kivai khak tangtang ahi address gelh ding vai pen mi honpi khat in, a address tek uh gelhlo leh thei lo zel ahih manin nasepna ah vaisah mahmah zel ahih manin mailam ah electric bill Ahkl tui-bill piakna laidal a nei lo te pen registration kibawl sak lo ding hi.\nBawl man ding :\n1. Kum 0- 18 : Free\n2. Kum 19-59 :Rm 500\n3. Kum 60 tungsiah : Free\n4. Card pen kum khat aa ding (validity) hi.\nCard bawl dingteh a kisam ding pawl:\n1. Address (Electric bill pua hamtang ding)\n2. Nasepna Company min le Adress\n3. Kum 18-59 kikal ten Rm 500 keng ding.\n4. Malaysia tun zawh nausuakten birth certificate keng ding.\nIndependent Chin Community (FRO, ACR, CRC, ZAM le DAI) cihte in service charge man pen a kibangin mihing khat teh RM 50 ta la uh hi. Bus to man RM 5 ding zong ken kul ding hi. Ei leh ei a pai nuam te zong kingah hi. Ahi zongin FRO appointment ni ahi lo pi in, na va pai leh registration kibawl thei tuan lo ding hi.\nMore: UN Card tawite’n bawlding akisawl MyRC (TRIS) tawh kisai theihsakna\nTheih Dingah : UN card Ahkl laidal nei in, nomau gelna tek na va bawl nop uh leh kingah mahmah a, ahi zongin FRO min tawh abawl nuam peuhmah in bawlman (service charge) piak hamtang ding ahi hi. Tua I piak nop kei leh lah ei leh ei va bawl ding hipah hi. Deihsakna tawh, FPM-FRO Kuala Lumpur, Malaysia Lai-let khia Phualva Lungtuak Pawl\nPrevious: Ka gensawn ding theikeng\nNext: Malaysia, PJ vengsung ah mawtawhawl 2 akitotna Video ki khahkhia\nMipi mai ah Thugensiamna (Part 1) ~ AS Thangbawk


url: =Trump vs Clinton ~ Zomi Quavadis :: ZOMI DAILY\nTrump vs Clinton ~ Zomi Quavadis\nposted on 21 October 2016 at 3:09 pm Lomkholna: News, World, ZomiQuavadis\nAktui pen a pua pan a sung thu kigen khol thei kei. Ahizongin Trump mah deih huaisa zaw veve ingh. Bang hang?\nTrump in “Let’s make America again” cih pen thulu in zangh hi. America pen hun khat laiin Great (nasia!) mahmah ngei hi cih pen tel mahmah hi. Ahizongin tuhun ciangin a Great loh lam tel cih takin tel ta hi. America leitang pen siatna khuk sungah zukham ankham bangin tuukcip ta cih pen amit ngiat tawh a muh ciangin a phongto kik dingin ama neihsa sum teng tawh hong kipan khia ahihi.\nAmah politician hi het lo hi cih pen a thugenna pan in kilangh mahmah hi. Himahtaleh midang om lo ahihmanin gamlehlei a it luat manin hong kalsuan khia ahihi. “America pen a tuukna mun panin phongto in a nasia mahmah gam suak sak kik ni” aci hi liang hi.\nClinton leuleu pen politician innkuan sung pan hong khang khia hi in, a pasal Clinton zong America kumpi a suak ngei khat leh a kumpi sep lai ngiat mah in numei dang tawh a minsia ngei khin khat ahihi. Clinton in America pen siatna tawh a kidim dinmun a tun khit lam tel mahmah himahleh politician khat ahihna tawh “Greater America” bulphuh in kuang lui hi. “America pen tua dinmun sangin nasia sak zaw lai ni” ci hi. Bang lamah nasia sak zaw ding a ci ahi tam?\nAmerican Politics pen leitungbup in RC Pawlpi thu a kin mah bangin a kin a hihi. Limtak en toto dih ni.\nPrevious: Excerpt from Rethinking Our Identity with translation into Zopau ~ Dr. Dongno\nNext: Malaysia Supermarket ah akizuak zasankeu lakah zusa kimu ~ ZD\nA khangto ding mite\nLawhsapna pan Lawhcinna ah ~ Hau Za Cin\nMalaysia Johor ah Boss numeikhat kithahna vaitawh Myanmar gammi nasem 2 kiman


url: =Hetalia Seiyuu Event 2011 kiss from male team (ENG SUB IN ANNOTATION) Mp3 Download\nHetalia Seiyuu Event 2011 kiss from male team (ENG SUB IN ANNOTATION) mp3 download or listen to Hetalia Seiyuu Event 2011 kiss from male team (ENG SUB IN ANNOTATION) before you download it. (Hetalia Seiyuu Event 2011 kiss from male team (ENG SUB IN ANNOTATION).mp3) Hetalia Seiyuu Event 2011 kiss from male team (ENG SUB IN ANNOTATION) music download, Hetalia Seiyuu Event 2011 kiss from male team (ENG SUB IN ANNOTATION) lyric, Hetalia Seiyuu Event 2011 kiss from male team (ENG SUB IN ANNOTATION) free mp3, free mp3 download, mp3 search engine. Hetalia Seiyuu Event 2011 kiss from male team (ENG SUB IN ANNOTATION) free mp3 download.\nGrupo Gales Te Amo » Fonseca Beutiful Sunshine 09 » Fonseca No Se Si Se Pueda » Fonseca Tu Amor Ya Sabe » 60 Hz Bad Girl » Fonseca Ay Amor » Fonseca Los Buenos Milagros » Fonseca Estar Lejos » Fonseca Catalina » Fonseca Confiã�same » Fonseca La Misma Nota » Fonseca Sueã�o » Fonseca Lagartija Azul » Dionne Warwick Keep Smiling, Keep Shining » David Guetta Without You » Fonseca Idilio » Fonseca Corazon » Felipe Pelaez Sigue » Felipe Pelaez Se Muere El Amor » Felipe Pelaez Deseos » Felipe Pelaez Deseos » Felipe Pelaez A Mi No Me Importa » 2:54 Watcher » P Rico » Felipe Pelaez Y Que Me Pasa » Felipe Pelaez La Negra » Felipe Pelaez Encontre Lo Que Queria » Felipe Pelaez Ella Y Tu » Felipe Pelaez Llego El Momento » Felipe Pelaez Todo De Mi Todo » Felipe Pelaez Pa Las Que Sea » Felipe Pelaez Lo Tienes Todo » Gbon Gbon Wizkid » Felipe Pelaez Vivo Enamorado » Felipe Pelaez Cuando Vuelvas » Felipe Pelaez Empcemos De Cero » Felipe Pelaez Amapola » Felipe Pelaez El Amor Mas Grande Del Planeta » Felipe Pelaez A Mi Manera » Felipe Pelaez Solo Reinas Tu » Felipe Pelaez Quiero Amarte » Felipe Pelaez Y Yo Pierdo El Aã�o » Felipe Pelaez Tengo Ganas » Felipe Pelaez Loco » David Guetta Turn Me On » Felipe Pelaez Te Vas » Felipe Pelaez Una Como Tu » Fanny Lu Felicidad Y Perpetua » Fanny Lu Que Vuelva » 501 Feel For You » Fanny Lu Dos » Fanny Lu Celos » Fanny Lu Ya No Puedo Mas » Fanny Lu Y Si Te Digo » Fanny Lu No Te Pido Flores » Binomio De Oro Eterno Enamorado » Binomio De Oro Bonito El Amor » Binomio De Oro Necesito De Ti » Binomio De Oro Lindo Copete » Binomio De Oro Enamorado Como Siempre » Binomio De Oro Recuerdos » Binomio De Oro Pa Mi Amigo El Querendon » Binomio De Oro Mi Vieja Ilusion » Binomio De Oro Muere Una Flor » Binomio De Oro Sombra Perdida » Binomio De Oro Canto A Mi Tierra » Binomio De Oro Super Vallenata » Binomio De Oro Viejos Anhelos » Binomio De Oro Las Dudas Del Amor » 2:54 2:54 » Binomio De Oro Donde Quiera Que Vayas » Binomio De Oro Con Las Frases Mias » Binomio De Oro Navidad » Binomio De Oro Fuera De Serie » David Guetta Little Bad Girl » Binomio De Oro La Brincona » Binomio De Oro Por Eso Estoy Aqui » Binomio De Oro Las Cosas Del Amor » Binomio De Oro Somos El Vallenato » Binomio De Oro Los Ojos No Mienten » Binomio De Oro Cuando Un Amor Se Va » Binomio De Oro Tambien Te Quiero » Binomio De Oro El Negrito Sabroson » Binomio De Oro La Candelosa » Binomio De Oro Maã�ana Sale El Sol » Binomio De Oro En Concierto » Binomio De Oro Mosaico En Vivo » Binomio De Oro El Desagravio » Binomio De Oro De Exportacion » Binomio De Oro El Talento En Las Mujeres » Binomio De Oro De Fiesta Con El Binomio » Binomio De Oro De America » Binomio De Oro Fanny » Binomio De Oro Dueã�a Del Mundo » Binomio De Oro De La Mano Con El Pueblo » 501 The Final Cut » Binomio De Oro Dejalos Que Digan » Binomio De Oro Como Negar Tus Besos » Binomio De Oro Ya Es La Hora » Binomio De Oro Baila Feliz » More Latest Searches


url: =Dawi Gilo Kizo Sak Kei In - TUNGZANG NEWS\nNi dang lai-in, lokho innkuan khat om hi. Tua innkuante ki-it liallialin nuntak nuam sa uh hi. Hi bang a nuamsa innkuante Satan in a muh ciangin "hite innkuan in kei hong phawk kei ve uh ee, bawlsia dih ni" ci-in a sawltakte sawl hi.\nKha-nin khatna in zong lokho-pa leitangte a sak dingin bawl sak hi. Lokho-pa pau lo phun loin, tawlnga zelin a nasep hanciamin zom teitei hi. Kha-nin in "hipa lungtom sak zo kei veng ee," ci-in taisan hi.\nSatan in a sawltak nihna khat sawlkik zel hi. Lokho-pa sun gilkhialin sun-an ne ding hong kithawi leh a sun-an le a tui bungteng na kiguk sak hi. Lokho-pa in "aw kei sang a gilkial zaw mi om a hi ve maw, poi kei ei na gil vah uh hen" cih san ziau in, a nasep zom veve hi. Kha-nin nihna zong guallel kisa zelin tai khiat san hi.\nSatan in kha-nin a khautpai zaw a tuamna khat sawl leuleu hi. Kha-nin thumna pa zong lokho-pa' lawm hoih bangin hong kibawl khem a, "lawm aw, kumkik ciangin kialpi hong tung ding kici hi, kiging khol in aw" ci-in deih sak gen hi. Lokho-pa in zong buhtang, nek-le-dawn tuamtuam tampi hong khol pah hi. Kialpi hong tung takpi a hih manin, a an kaihkhopte zuakin, lokho-pa mihaupi hong suak ta hi. Sum hong nei pian a hih manin, a lo khawh hong kawlin sum met hong bawl hi. Zu le khamtheih zatui hoih lote hong zuak ta hi. A huahna kibeh lapin hong khangto lua mahmah pak hi.\nKha-nin zong a Pu Satan kiangah pai-in, "tun lokho-pa bawlsia zo ta ing ei" va ci hi. Nitak khat tua mihau-pa zong pawi hong bawl hi. Zu-le-sa, nek-le-dawn tampi tak a sa buai dimin nasemte in hong koih sak hi. A zu lim penpen hai khat tawi a hong pai a nasemnu khat a khe suikhain hong kituk citciat hi. Zu teng mihau pa puan tungah hong bua a hih manin, heh lua mahmahin "hi na ngawn tawi zo lo maw? deidai sop!" ci-in nasemnu tai gawp hi. Nasemnu in zong "Pu aw zingtung pek-a kipan buai luain tudong an nek man nai lo hing, ka gilkial lua hi" a cih leh a Pu in "nasep zo lopi an ne thei lo ding" ci-in pangbet thuah lai hi.\nSatan in hi bang teng hong muh ciangin lungkim luata a hih manin, a sawltak kha-nin kiangah "hih pa bang va cih kiau na hia?" ci-in a dot leh kha-nin in zong "lokho-pa a kisap zah sangin a tamzaw a neih theihna ding ka hilh hiven, hong huaiham toto in, tun gitloh tawh kiphatsak tawh hong thuah hiveh aw, na muh dan hi mai ei" ci-in dawngkik hi.


url: =ZIUSA genvailut teng tungah Genvai Piakkholh Kivuina Sum Don (5) ai donna :: ZOMI DAILY\nposted on 3 May 2020 at 10:12 pm Lomkholna: News, USA, ZIUSA, Zomi\nA. ZIUSA Genvai Thukhunpi sung a Thukhun-V: Piakkholh Sum (Premium) tawh kizui-in ZIUSA genvai thukhun pom mite tungah Don (5) ai kidong pen a nuai-a hun lap in, a nuai-a mun ah nong puak na ding un zahtakna tawh hong theisak ingh.\nSum piakzah ding: Mi zui a sum don zah Piakkholh sum(Premium) x Don (5) Total Amount\nTheih ding: Sum kaih khop sum don hun ni 45 sung May 1,2020 pan June 15,2020 ciang kisang ding hi. Sum kaihkhop zia ding pen a munmun a om Genvai Tanute in ong thei sak ding uh hi.\nNOTE: 1. Genvailutsa tengin min sazian leh sumte June 15, 2020 ni anunung pen in ZIUSA Secretary of Genvai tungah atung khin ding in khak ding kisam hi.\n2. Genvailutsa tengin min sazian leh sumte ziusagenvaitanupi@gmail.com ah khak ding kisam a, mundang ah khak kisanglo ding hi.\nSum khakna ding: 3. Check tawh a khaknuamte a dingin:\na) Check Payable to: Zomi Innkuan USA, Inc.\nb) For/Memo: Don (5) ai leh Pawlsumpi\nc) Mailing Address: Mun Mang, Secretary of Genvai, 1706 8th Ave # 304, Oakland, CA 94606\n4. Bank tawh Direct Deposit abawl nuamte a ding:\ne) Note: i. Bank tawh Direct Deposit a bawl peuhmah in Deposit na bawlna Receipt tungah kipawlna tawh alut-te in na Zomi innkuan min uh at in maanzaih in ziusagenvaitanupi@gmail.com ah puak/report bawl ding kisam hi. Sum Deposit khin hi mah leh Report na aneilo-te sum a khak nailo in ki ngaihsun ding hi.\n5. Theihsak behna:\na) Genvai Piakkholh Kivuina Sum don (5) ai a pia khempeuh June 30, 2020 (Midnight; genvailut te omna local Time zone zui) lian in Genvai Lut hih zomna kipsakna kinei ding hi.\nb) Genvai Piakkholh Kivuina Sum don (5) ai June 15, 2020 ni hun lap in sazian leh sum apuak lo mite ZIUSA Genvai Thukhunpi sung a a om bang in kisem ding hi.\nc) March 2020 Genvai Mithaklut te in hih Piakkholh Kivuina Sum Don (5) ai sumdonna leh Pawlsumpi donna piak ding kisam lo/kisam nailo hi.\nd) Dot behnop, telcian lohna anei te’n Secretary of Genvai Phone number: (510) 938-3866 tawh ki ho thei, ahih kei leh Text Message tawh kizopna kinei thei hi.\n* $15,000 pen Genvai lut zawh Ni (180) acingsate kipiakzah; lut zawh Ni phazah zui Sihvuina Sum piakzah ZIUSA Genvai By Law Thukhunpi sungah akicing in ki at hi. Pu Mun Mang (Secretary of Genvai, Executive Officers, Zomi Innkuan USA, Inc.)\nPrevious: Kipaktawng sak kei in ~ Tdkhen\nNext: Tungzang Global Association in MTI & TID te huhna pia\nUS California sanginn khatah thaukikapna piang, mi 2 si in 2 liamgawp


url: =Rev. Dr. Kam Khaw Thang, B.Th, D.D.,(The first Tedim Bible translator) Tangthu. - Laibu Saal\nHome > Thuluui/Articles > Rev. Dr. Kam Khaw Thang, B.Th, D.D.,(The first Tedim Bible translator) Tangthu.\nRev. Dr. Kam Khaw Thang, B.Th, D.D.,(The first Tedim Bible translator) Tangthu.\nRev. Dr. Kam Khaw Thang, B.Th, D.D., (The first Tedim Bible translator) Tangthu.\nRev. Kam Khaw Thang pen Tuithang khua mi Pu Sim Tung Nung leh Pi Ciin Za Dim te' sung pan October 17, 1927 ni-in Tedim gamhuam Tuithang khua ah suak hi.Tua hun lai in Tuithang khua ah sang om nailo ahih man in Tonzang ah 1937-1941 dong sangkah hi. 1946 kum in tan (6) zo a, 1947 ciangin tan (7) kah ding kimlai apa' leh Rev. Vial Nang i deihsakna tawh sangkah khawl in, Laisiangtho sang Rev.F.O Nel Son tonu sangah 1947-1950 sung kah hi.\nDr. Kam Khaw Thang tawh holim na.\nThupi Ka Sak Pawlkhat\nKa thulu ding, a kilawm a kituak, thei pak lo ka hih manin, "Thupi Ka Sak Pawlkhat" k'ong ci phot hi. Mi khat tawh ka kithuahna-ah hi ta leh, ka kithuah ngei loh hangin ama' thu ka zaakna-ah hi ta leh, amah tawh kisai thupi ka sak khat leh nih om thei hi. Tua thu (khat ahi zongin, nih ahi zongin), a gen nuam, ka hi hi. Ama' tangthu bup (biography) a gen nuam ka hi kei hi. Ama' hoihna, ginatna khempeuh zong a gen nuam ka hi kei hi.\nSia Kam Khaw Thang\nAmah pen tu laitak-in Rev. Dr. Kam Khaw Thang, kici hi. Zolai Lai Siangtho hong teikhia khat ahihna, TBA, ZBC, BBC, BCC-te in a muan' khat uh ahihna, sawm-ah-khat citak tak-a a pia ahihna, cih-a kipan, ama' hoihna, ginatna tuamtuamte a suut nuam ka hi kei hi.\n1991 leh 1998 kikaal sung hun khat lai-in, Sia Thang Khen Pau (Pasadena, California) in Sia Kam Khaw Thang' thu, hong gen khat ka phawk lai hi. A thu a them a neng-in ka ciamteh thei nawn kei hi. A maan lo a om leh, amah'n hong puapha kik thei ding hi.\nSia Thang Khen Pau' inn pen Bo Aung Kyaw Street, Yangon-ah om hi. Khua zan ta, 11:00 p.m. bang ahi ding hun laitak-in, kong hong kikiiu hi. A hon' uh leh Sia Kam Khaw Thang, na hi hi. Amah pen inn lam (Tedim lam) pan-a hong tung hi-a, ama' omna (Yangon-a a omna) zong tung nai lo-in, Sia Thang Khen Pau' inn-ah hong tung suak pah, na hi hi. "Inn lam pan lai hong kikhak, hong pua ing. 'A thupi, a thukin hi; na piaksak pah in,' hong kici ahih manin, hong pia pah hi ing," ci-in, a lai puak pen, pia hi. "Tu phot in; niangtui khawng i bawl kei ding hiam?" a cih uh hangin, "Inn zong tung nai lo ka hih manin, na pai pah ning," ci-in, paikhia pah hi. Zan kim hi ta hi.\nSia Thang Khen Pau in hih thu, gen thei zeel hi. Sia Kam Khaw Thang thupi a sakna hi. Khua zan khin ta-a, khualzin hi sawnsawn ahih manin gim ding hi. A omna-ah pai suak phot-in a zing teh tua lai pen pia pan leh zong, kuamah'n mawhsak thei lo ding hi. Amah a ngap kei leh zong, mi khat sawlsawn-in piasak leh zong, kuamah'n mawhsak thei lo ding hi.\nLai a na puaksak ding saang zo ahih manin, lam kaal-ah man'suah lo-in keemcing-a a ngah dingte in a ngah hamtang nading, hah ngaihsut hi. "Thukin hi-a piak pah ding" cih thu ahih manin, Yangon a tun' phet-in, ama' omna zong tung nai lo-in, a ngah dingte kiang-ah, ama' pumpi mahmah-in pia pah hi.\nA etteh huai thumaanna, cihtakna hi.\nSource ; FZI. Group mail pan Mar 27, 2007 ni in Taang Zomi gelh hi.\nItem Reviewed: Rev. Dr. Kam Khaw Thang, B.Th, D.D.,(The first Tedim Bible translator) Tangthu. Description: Rating: 5 Reviewed By: Cinpu Zomi


url: =Pu Vum Son La « Nikonghong\nHome » Sizang » Pu Vum Son La\nGlobal Sizang Community (sizang@yahoogroups.com) sia 2000 kum April 21 ni kipan aa kum 11 vaal kum 12 cing dektak zo hi. Leitung pilna te hong khang tato in nidang hun hi le, laithak khat ih at tu sia hamsa mama aa, lailu bel kul, laito pai kul a te, ih lai at sia ih thakna munh theng ziam, theng ngawl ziam zong kihe meal ngawl. A theng hial zong ni tam mama zawk ciang theng pheang.\nComputer pilna le email khawng hong pian zawk ciang, lailu le lei kul nawn ngawl, laito le pai kul ngawl aa minutes khat sung ih son nop thu sia leitung bup kizel pai ci ka ngaisut ciang, email system ii manh neina sia ka mu saseam hi.\nEmail ka nei phit kum sia 1996 kum bo 1997 kipat kiim sung hi aa, tua hun lai Sizang mi kua peuma taw email ka kithak thei katawm maw ci in ka zon kakoai le, Pu Vum Son le, Pu Kipp email te, Chin email list akici website khat (tu om nawn ngawl) sung ah ka mu hi. Amate taw kiheak ngawpna om ngei ngawl, kei ngual le hi ngawl tana keima ki-introdue in email kana thak hi. Amate tung pan reply ka nga kik aa, nuam kana sa hiimhum peuma hi. Pu Kipp na kei zong tusung khawng tatak ma email ka nei pheang ci in hong reply zong tuma ka ciamte lai hi. Pu Son taw sia email kithak thei vakek aa, ZO History thu ka dok le, na sim nuam le laito pan thak tu khi ci aa, hong thak takpi hi. Tu dongma keam lai ing.\n2000 zawk Sizang mailling group emailte en kik in hi leang lai manpha khat po ka mu tha katawm ci in ka et kik le, April 23, 2000 ni Pu Son ii email subject “vum son la” sia ka mu aa, Pu Son phawkna le, Pu Son la phuak a sim ngei ngawl zong om tu ih hi te ci in kong thak kik hi. sizang mailling group a kipat pan a 21 veina hong tum email ahi hi. Sim tek tawng..\nA nuai a lai sia Pu Vum Son ii email sung hong tha bang lian ahi hi.\nKa la phua sia Zo mi u le nau te na, na he nuam u le ci in kong at hi. A khiak na toh in kong at suk hi.\nMim bang pian na sen pu von aw, zai tha hiam bang hat ve cia Za taang khua le sawm sial khawi thiam mim bang paw, hau ka na cia (Akhiak na: I Zo la te sia ih pu leh ih pa nah na dang khat toh veu na te ngat lui lam hi. Te ngat na in: I pian na ci ciang: Mim bang pian na : Vaimim toh na na te ngat hi. Sen pu von aw : ci ciang in Pu ci na hi. Zai tha hiam bang hat ve cia: ci ciang in na tha hat ve te aw : na lam sa tam ve aw :ci na hong hi. Taang hau ni hi, sial se khawi thiam ni hi, hau mama ni hi : ka ci nop na hi.\nCin ni tha kiak ki zom ta e, sen pu von le, zua ngeal thin lai liap hi e Sen pu von le tun le zua in thian mang lim sawl bang beal e (Akhiak na:Ka u te 2 ( Vum Nang leh Thian Za Khai) sia ni thum sunga hong thi khawm a, ka pu leh pi; ka nu leh ka pa na he peu ma in nah; Ni dang a a biak uh, ih ngeina biak na sia hawm thaw in,( Christian ) Pathian sia ni sat ciang a, sawl ih beal bang na na beal ta uh hi.)\nThei bang sen na thian mang ih bel tuan sen pu pa khan mim beal ngual na meal mang nge Mim beal ngual na meal ma ing nge, zaih na kai zia, meal ma hing nge (A khiak na: Ka no pan a Pathian (christian) biakna in ki om a, ta sia hu in ih pu ih pa ngei na ih dan (ih culture) a he ngawl suak ing. Ta sia bang ma la sak na leh la phua na sia he ngol khi hi.)\nI pian puan bang theak leang ci hing nge, piang dang phei phung len zang no taw tuai mang in zal na nei e Tuai mang in zal na nei e, tuai lian nu hul na hi e. (Akhiak na: Ih pian na dan teng puan bang lai leang ci hing ii, ngual dang mi te ii na te toh, lai nuam hing in, ka nau pa nah hong thi law hi. (Ka nau te motor accident aa, Mang Pau a thi sia ka phua hi.) Ka nau pa nah thi na nei ih ka nau nu nah a lal na nei hi. ( Ka nau nu Dim Hau sia a thin amp cip a hong lal hi)\nTun le zua, ma ciang suan le, thei lo thiam thil phak sap a va zil ing nge Tai nga ka law, se sum ka lam, tun le zua taw lai kuang um meal in ma nge (A khiak na: Nu le pa in hong ma pui in a ma te pat sa zui in ngam khua la na ah lai sim in ka pai hi.Ka sum tha law le ka lam sa nu le pa toh ka neak khop thei ngawl sia he bel ing ka ci na hi.)\nTha kia ta le tun le ka zua sim lai ngu ling bang do e Tun awng ma bang na pat sa thil dawn no taw, zang saa se sum neal bang hau na lawm sang nge. (A khiak na: Nu leh pa ih nong nu siat pal lei uh sia ka thin sung a na sa tontung khi hi. Nu awng nang ma nong kipat (niang te vawt na sia) ngual theam po hau na nei ih, ta sia lung dam huai ka sa hi.)\nNam ci pian zui na, zua mang awng, zua mang awng nge, von in dawn ngia bang zom nge Khua mual lum suang, kong phuu luang ze, khua mun thei bang kong law na (A khiak na: Pa awng nang ma pat sa taangthu na na zon na, na zom to ing ngi Ka lai bu at sia Khua mual a lum suang (khan) ka vawt luang hi ka ci na hi.)\nMim bang pian na sen pu von te phai za sim khua zing bang ze Mangtui lun ta, thiam thil sin pui ka zaa om lo ze (A khiak na: Ka lai sim pui mang kang te sia, Lai hi leh dem lak om ngol hi, a hi zong in I pu I pa te ih pil na thiam na na niam lei thong ta tana ngual ki pha la veve thong hi ci na hi.)\nSe sen ang kawi kang tui ta toh, ngual toh lem a zawng ing nge Ngual lai len pui in nei ing nge, tanh bang kim pui te bang ze (A khiak na: Ngam dang mi mikang te toh ki thol khawm ing ngi, ngual mi nam zi in nei hi veang, a hi hang ih vun bek ki lam danga ih khua ngai sut na te sia ei ma bang hi zam.)\nSe sial ing nge, ngam kuam thuk pan, chim zin zang khuang bang hang nge Zangsi ta sen ang kawi hi leng, phung toh lemh a, zawng tu ze (A khiak na: Ka ngai su sut ciang , ngam khua la ka om na pan, ka zi sia ei ma Sizang mi hi leh ih mi pui ih nam pui toh lem khawm in thu ki son thei zaw tu in ka ngai sun ka ci na hi)\nPai va naw na khua min thuk e, kha no sum neak in nei nge Vang kua lai a mim phung te toh, ho lung kum na lai kuang um ngai na veang nge (A khiakna: Ka om na ih ngam pan khua la lawm ve ii, ngual sum le pai neak na in nei hi veang ngi, a hi zong ih mi te toh thu ki kum in, an kuang um thei tu ma ngai bel ing.)\nPhei tui mim phung zua ngeal hawm tel pu von al bang hong ta cia Thei sen ni nu ngeal cing te le, sung neak hawm tel hong khen cia (A khiak na: Ka pa no, ka pa pui te leh ka ni te ih a neak pa po hong hop sia ma ka nun tak sung in a nuam bel in ngai sun ing. Ta sia mama ma ngil thei bong.)\nSim lei kuam zai, khaih mu bang leang kang tui ta’n mang bang bawm me Mang tui ta’n mang bang bawm e, tong dot zua pa in nei e (A khiak na: Sim lei ngam a pai ka kawi ing ngi mi dang te toh vai hawm ka kawi ing. Ngual na thu doh in hong nei hi.)\nA naw :\nKhup ing nge e, khup ing nge e, tang ka tam ngual khup ing nge\nTang ka tam ngual khup ing nge e, tang tui von tawi khup ing nge\nA khiak na: Hi sia se ka ki phat sak na ka phua hi. Ngual bang ma in nah ngual pha zo ing. Ngual sang zong ka thu pi zawk na om ci nuam ka hi hi.\nA thip na\nHei na tum dang , ngam kuam thuk, zo ngam zang bang\nMim bang pian na, ih vang khua na ngai veang nge\nMim bang pian na ih vang khua na ngai veang nge\nLai kuang um pui, u leh nau na ngai veang nge\nAl bang mangh vaak nong ci ziam, u le nau awng\nKa thin thu sia, kheap tang bang zau thei nuam veang nge\nKa thin thu leh kheap tang bang zau thei nuam veang nge,\nSim lei thin thu tai nga se pui thei nuam veang nge\nA khiak na:\nNgam tat na lam dang, ngam khua la pan in, ih Zo ngam nuam, ka pian na ih khua ma ngai ing. An kuang um pui u le nau ma ngai ing.\nAk bang mang vaak nong ci u ziam u le nau awng, ka thin sung a om thu se taang vai ih kheap ciang a a taang tang hong ki lang bang hong son thei nuam ing. Leitung thu nga tang hong se pui nuam la lawm ing.\nBy thawngno in Sizang, Sizang (USA) on December 28, 2011 .\n← A Taangtungsa Ka Sun Mang Pawl Khat\tYangon Ah Kumpi Kudam Puaktham Mihing 17 Thi →\nAwn Za Pau says:\nHoih sa peuhmah ing ei. La dawng 8,000 val nei khin ing in, mimal zui aa laphuakte lak pan Sihzang sungah Pu Tun Thawng a bek kihel in, tun zong Pu Vum Son Late zong na hel nuam ing. Nong phal ding uh hiam? A late thupi in hoih sa ngiat ing.\n@Pu Pau Awn Za Pau, lungdam mama ei. Pu Vum Son la sia lai sung a ki at bangma, 2000 kiim khawng in Pu Son ii group email sungah hong thak hi. Ama om nawn ngawl ahihang, na Zo La collection sungah hel sak le te a lungdam mama tu um ing. Pu Son taw a kinai bel, Pu Ngocinthawng Suantak (tualpipa@gmail.com) le a tanu te 2 zong lungdam tu um ing.\nDear Pu Awn Za Pau,\nKa Uu Vumson la te nong helsak nop pen ko lungdam zaw ungh.\nA dang na deih beh lai le Dr.Pau Za Nang bawl Labu khat zong om hi ven-